Ислом дини ва асослари ҳақидаги хутбалар | HikmatNuri\nCategory Archives: Ислом дини ва асослари ҳақидаги хутбалар\nБу категорияда Ислом Уммати ичидан етишиб чиққан олим ва алломларнинг Ислом дини ва асослари ҳақида қилган хутба ва мавъизвлври билан танишасиз\nFevral 22, 2013 Hikmat Nuri\tLeave a comment\nМақтовга сазовор ва мазамматли издошлик\nХатиб: Шайх Сулаймон бин Ҳамад Авда\nАсл сарлавҳа: الاتِّبَاعُ الْمَحْمُودُ وَالاتِّبَاعُ الْمَذْمُومُ\nАввало ўзимга, сўнгра эса сизларга Аллоҳдан тақво қилишни тавсия этаман. Чунки тақвогина ҳидоят йўли, истак ва оғишлардан омонлик, ризқ сари элтгувчи сўқмоқ ҳамда ёмонликларни каффорот қилишга ва мақомларни кўтаришга омилдир:\n﴿ وَمَنْ يَتَّقِ اللَّهَ يَجْعَلْ لَهُ مَخْرَجاً ● وَيَرْزُقْهُ مِنْ حَيْثُ لا يَحْتَسِبُ ﴾\n«Ким Аллоҳдан қўрқса У зот унинг учун (барча ғам-кулфатлардан) чиқар йўлни (пайдо) қилур. Ва уни ўзи ўйламаган томондан ризқлантирур» (Талоқ: 2, 3);\n﴿ وَمَنْ يَتَّقِ اللَّهَ يُكَفِّرْ عَنْهُ سَيِّئَاتِهِ وَيُعْظِمْ لَهُ أَجْراً ﴾\n«Ким Аллоҳдан қўрқса унинг ёмонлик-гуноҳларини ўчирур ва унинг ажр-мукофотини улуғ қилур» (Талоқ: 5).\nМусулмонлар жамоати, Расулуллоҳ соллаллоҳу алайҳи ва саллам мусулмонларга қарата хутба ўқидилар ва: «Гапларнинг тўғрироғи – Аллоҳнинг каломи, йўлларнинг яхшироғи – Муҳаммад соллаллоҳу алайҳи ва салламнинг йўли, ишларнинг ёмонроғи – янги пайдо бўлганларидир.\n«Албатта, сизларга ваъда қилинаётган нарса (қайта тирилиш, охират Қиёмат Куни) ҳеч шак-шубҳасиз келувчидир. Сизлар (Аллоҳни) ожиз қила олгувчи эмассиз» (Анъом: 134)– дедилар (Имом Бухорий 7277).\nБу жумлалар Расулуллоҳ соллаллоҳу алайҳи ва саллам эргашиш ва дин ниқоби остида янгиликлар ўйлаб чиқармаслик ҳақида айтган пурмаъно гаплардир. Аллоҳнинг Қуръонига назар ташлаган одам Расулуллоҳ соллаллоҳу алайҳи ва салламнинг ҳадисларида эргашиш ҳақида узундан узоқ гап кетгани ва кўп оятларда шу мавзу ёритилганига гувоҳ бўлиб, унинг нигоҳини ҳидоят ва нафс истаклари, пайғамбарлар суннатига эргашиш ва жоҳилларга издош бўлиш ўртасида мақтовга сазовор ва фойдали эргашиш билан бирга, зарарли ва мазамматли эргашиш ҳам тортади.\nБундан ташқари, у, Аллоҳнинг ҳидоятига ва Шайтон йўлларига эргашганларнинг осор ва оқибатларини ҳам идрок этади. Қуръон унга эргашганлар билан, пешволар ўртасидаги кураш намуналарини ҳамда уларнинг бири иккинчисидан безор бўлиш учун қандай мужодала берганини, бир–бирларини қандай маломат қилганини ва охир оқибат:\n﴿ إِنَّا كُلٌّ فِيهَا إِنَّ اللَّهَ قَدْ حَكَمَ بَيْنَ الْعِبَادِ ﴾\n«Мутакаббир кимсалар айтдилар: «Бизларнинг барчамиз шак-шубҳасиз (дўзахдадирмиз). Дарҳақиқат Аллоҳ бандалари ўртасида Ўз ҳукмини чиқарди»» (Ғофир: 48)– деганларини баён қилганини кўради.\nАллоҳнинг бандалари, эргашишнинг асоси ва энг фойдалиси Аллоҳнинг ҳидояти ва Тўғри йўлига эргашишдир. Мана шугина, Аллоҳнинг изни билан ва Аллоҳ айтганидек, залолат ва бахтиқароликдан омонликдир:\n«… ким Менинг ҳидоятимга эргашса, йўлдан озмас ва бахтсиз бўлмас» (Тоҳа: 123).\nАллоҳнинг ҳидоятига эргашганларда на қайғу ва на ғамгинлик бордир:\n«Бас, сизларга Мен тарафдан ҳидоят келганида, шу ҳақ йўлга эргашган кишиларга хавфу хатар йўқ ва улар ғамгин бўлмайдилар» (Бақара: 38).\nАллоҳнинг йўлига эргашиш – йўқ бўлиш ва тарқоқликдан омонлик, демакдир. Аллоҳ таоло айтди:\n﴿ وَأَنَّ هَذَا صِرَاطِي مُسْتَقِيماً فَاتَّبِعُوهُ وَلا تَتَّبِعُوا السُّبُلَ فَتَفَرَّقَ بِكُمْ عَنْ سَبِيلِهِ ﴾\n«Албатта, мана шу Менинг Тўғри Йўлимдир. Бас, шу йўлга эргашинглар! (Бошқа) йўлларга эргашмангизки, улар сизларни Унинг йўлидан узиб қўяр» (Анъом: 153).\nАхир яратган ва бандасига фойдали бўлган нарсаларни бандасидан кўра яхшироқ билган Аллоҳнинг йўлига нега эргашмасин:\n﴿ أَلا يَعْلَمُ مَنْ خَلَقَ وَهُوَ اللَّطِيفُ الْخَبِيرُ ﴾\n«(Ахир) яратган зот (Ўзи йўқдан бор қилган нарсаларни) билмасми?! У меҳрибон ва (ҳар нарсадан) хабардор зотдир» (Мулк: 14)?!\nШариат асосида Аллоҳнинг ризосига эргашган банда билан, шариатдан воз кечиб Аллоҳнинг ғазабига сазовор бўлган кимса баробар бўла оладими?!\n«Аллоҳнинг ризолигини истаган киши, Аллоҳнинг ғазабига дучор бўлган, борар жойи жаҳаннам бўлган кимса каби бўладими?! Нақадар ёмон оқибат бу!» (Оли Имрон: 162).\nАгар: Аллоҳнинг ҳидоятига олиб борадиган йўл қайси?,– деб сўрасангиз, жавоби: Унга Қуръон ва пайғамбар соллаллоҳу алайҳим ва салламга эргашиш билан эришилади:\n﴿ وَهَذَا كِتَابٌ أَنْزَلْنَاهُ مُبَارَكٌ فَاتَّبِعُوهُ ﴾\n«Мана бу эса Биз нозил қилган муборак Қуръондир! Бас, унга эргашингиз» (Анъом: 155);\n﴿ قَالَ يَا قَوْمِ اتَّبِعُوا الْمُرْسَلِينَ ● اتَّبِعُوا مَنْ لا يَسْأَلُكُمْ أَجْراً وَهُمْ مُهْتَدُونَ ﴾\n«Эй қавмим, ўзлари ҳидоятда бўлган ва сизлардан бирон ажр-мукофот сўрамайдиган зотларга эргашинглар!» (Ёсин: 21, 22);\n«Айтинг (эй Муҳаммад соллаллоҳу алайҳи ва саллам): «Агар Аллоҳни севсангиз, менга эргашинглар. Шунда Аллоҳ сизларни севади қилади» (Оли Имрон: 31).\nХуллас, савобли ишларда эргашиш, яхшилик қилиш хусусан мўъминларга, яъни, мақтовга сазовор эргашиш доирасида издош бўлиш. Инсоният бугунги кун – дунё ҳаётида ёки Охират ва шоҳидлар келтирилган кунда шундай издошликка қандаям муҳтож–а!\nМазамматли издошликнинг турфа йўллари бўлиб, хатарлари кўп ҳамда унда юрганлар дунё ва охиратда зиёнкор бўлишади. Шу йўллардан бири Шайтонга эргашишдир. Аллоҳ таоло айтди:\n﴿ وَمَنْ يَتَّبِعْ خُطُوَاتِ الشَّيْطَانِ فَإِنَّهُ يَأْمُرُ بِالْفَحْشَاءِ وَالْمُنْكَرِ ﴾\n«Эй мўминлар, шайтоннинг изидан эргашманглар! Ким шайтоннинг изидан эргашса, бас, албатта (шайтон) бузуғлик ва ёмонликка буюрур» (Нур: 21). Шайтон одимларига, муфассирлар таъкидлашганидек, қалб, тил ва танага тааллуқли гуноҳлар ҳам киради.\nШайтон васваса, алдаш ва йўлдан оздиришни нақадар кучайтирмасин, унинг иймонли ва тақволи одамларга бўлган таъсири озлигича қолаверади. Иймони оз бўлган одамларда эса макрининг таъсири кучли бўлади.\nМазамматли издошликнинг бири ҳавойи нафсга эргашишдир. Аллоҳ таоло айтди:\n﴿ فَلا تَتَّبِعُوا الْهَوَى أَنْ تَعْدِلُوا ﴾\n«Бас, адолат қилмасдан нафси ҳавога эргашиб кетманглар» (Нисо: 135).\nБу издошлик баъзида бандани Аллоҳни қўйиб, ўз истакларини илоҳ қилиб олиш даражасига олиб бориши мумкин:\n﴿ أَفَرَأَيْتَ مَنِ اتَّخَذَ إِلَهَهُ هَوَاهُ وَأَضَلَّهُ اللَّهُ عَلَى عِلْمٍ وَخَتَمَ عَلَى سَمْعِهِ وَقَلْبِهِ وَجَعَلَ عَلَى بَصَرِهِ غِشَاوَةً فَمَنْ يَهْدِيهِ مِنْ بَعْدِ اللَّهِ أَفَلا تَذَكَّرُونَ ﴾\n«(Эй Муҳаммад соллаллоҳу алайҳи ва саллам), ҳавойи нафсини ўзига «илоҳ» қилиб олган ва Аллоҳ уни билган ҳолида йўлдан оздириб, қулоқ ва кўнглини муҳрлаб, кўз олдига парда тортиб қўйган кимсани кўрганмисиз? Бас, уни Аллоҳ (йўлдан оздиргани)дан сўнг ким ҳидоят қила олур?! Ахир эслатма-ибрат олмайсизларми?!» (Жосия: 23).\nНафс истаклари кўзни кўр, қулоқни кар қилиб, одамни ибодат ва муомалаларда, ўзи билан Роббиси ва ўзи билан махлуқлар орасидаги йўлдан оздиради. Адолат – матлаб, ўзи ва бошқаларга инсоф қилиш – машруъ манҳаждир. Бироқ буларнинг барчаси тақво, садоқат ва иродага муҳтож бўлади.\nМазамматли издошликдан бири, оқибатларига қарамай шаҳват ва мафтункор гуноҳларга эргашиш, нафсни ҳайвонлар яйловларда ўйноқлаганидек гуноҳлар «бўстони»да ўйноқлатиб ташлаб қўйишдир. Гоҳида шу гуноҳлар «бўстони»да жон чиқиши ҳам мумкин. Чунки бу «бўстон»да ўсган айрим ўт–ўланларнинг таркибида ҳалокатга олиб борувчи заҳарли моддалар бўлиши мумкин!!\nҲа, қанча одамлар ҳаром майлликлар ортидан югуриб Тўғри йўлдан оздилар. Чунки, нафс нақд нарсаларни суяди. Одамлар табиатида хотин–қизлар, фарзандлар, битмас–туганмас тилла ва кумуш бойликлар, совутилган отлар, чорвалар ва ерларга бўлган муҳаббат бор.\nБироқ, Аллоҳ таоло ҳалол қилган нарсаларда ҳаром қилган нарсалардан беҳожатлик, пок нарсаларда ифлос нарсалардан кифоя бор. Бу дунё, мусулмон ўз истакларини хоҳлаганидек қондирадиган бекатларнинг охиргиси эмас. Мўъминларни, бу дунёда бандалар шаҳватлари ортидан олган улушларидан кўра кўпроқ ҳисса охиратда кутиб турибди:\n﴿ فَلا تَعْلَمُ نَفْسٌ مَا أُخْفِيَ لَهُمْ مِنْ قُرَّةِ أَعْيُنٍ جَزَاءً بِمَا كَانُوا يَعْمَلُونَ ﴾\n«Бас уларнинг қилиб ўтган амалларига мукофот қилиб улар учун беркитиб қўйилган кўзлар қувончини (яъни охират неъматларини) бирон жон билмас» (Сажда: 17).\nБу дунёда шаҳватлари ортидан югурганлар бошига мусибатлар келади:\n﴿ فَخَلَفَ مِنْ بَعْدِهِمْ خَلْفٌ أَضَاعُوا الصَّلاةَ وَاتَّبَعُوا الشَّهَوَاتِ فَسَوْفَ يَلْقَوْنَ غَيّاً ﴾\n«Сўнг уларнинг ортидан намозни зое қиладиган ва шаҳватларга бериладиган кимсалар ўринбосар бўлдилар. Энди у (ўринбосарлар) албатта ёмонликка (яъни ёмон жазога) йўлиқурлар» (Марям: 59).\nАллоҳ таоло зарур бўлган воситадан дарак бериб, натижанинг ҳукмини чиқарди:\n﴿ وَأَمَّا مَنْ خَافَ مَقَامَ رَبِّهِ وَنَهَى النَّفْسَ عَنِ الْهَوَى ● فَإِنَّ الْجَنَّةَ هِيَ الْمَأْوَى ﴾\n«Энди ким (ҳаёти-дунёдалик пайтида Қиёмат Куни маҳшаргоҳда) Парвардигорининг (ҳузурида) туриши (ва У зотга ҳисоб-китоб бериши)дан қўрққан ва нафсини ҳавойи хоҳишлардан қайтарган бўлса У ҳолда фақат жаннатгина (унинг учун) жой бўлур» (Нозиъот: 40, 41).\nОриф уламолар ҳаром шаҳватнинг одамзотга бу дунёда оғир асоратлари ва аянчли натижалари, охиратда эса ўта қаттиқ азоблари бор экани ҳақида етарлича гапириб ўтганлар.\nАллоҳнинг бандалари, одамзот ўзидаги жоҳиллик, билимнинг етарсизлиги, гоҳида эса истагу майлликларнинг устун келиши сабабли гумонларга эргашади ва очиқ ҳақиқатга қаттиқ риоя қилмай қўяди. Гумонларга эргашиш ҳам мазамматли издошликнинг бир туридир. Аллоҳ таоло мушриклар ҳақида шундай ҳикоя қилади:\n«У (мушрик)ларга (пайғамбар алайҳис-салом воситаларида) Парвардигор томонидан ҳидоят (Қуръон) келиб турган ҳолда улар фақат гумонга ва ҳавойи нафсларигагина эргашадилар-а!» (Нажм: 23).\nГумон, ҳақиқатга ҳеч қачон фойда бермайди ва унинг ўрнида тура олмайди. Аллоҳ таоло айтди:\n﴿ إِنْ يَتَّبِعُونَ إِلَّا الظَّنَّ وَإِنَّ الظَّنَّ لا يُغْنِي مِنَ الْحَقِّ شَيْئاً ﴾\n«Улар фақат гумон-тахминга эргашурлар холос. Аниқки, гумон ҳақиқатдан бирон нарсанинг ўрнига ўтмас!» (Нажм: 28).\nАллоҳ таоло менга ва сизларга Қуръонининг ҳидояти ҳамда Расули соллаллоҳу алайҳи ва салламнинг суннатини фойдали қилсин. Ушбу гапларни айтиб ўзим, сизлар ва барча мўъминларнинг гуноҳини мағфират қилишини Аллоҳ таолодан тилайман. Бас, сизлар ҳам Аллоҳдан мағфират тиланглар ва Унга тавба қилинглар!\nХоҳлаган бандаларини Тўғри йўлига эргашишга мувфффақ қилган барча оламлар робби – Аллоҳ таолога ҳамду санолар бўлсин. Чунки, бу йўлдан оғган кимсаларни турли йўллар фарқли тарафларга олиб кетди. Мен Аллоҳ таолога ҳамду санолар ва шукроналар айтаман ҳамда ягона шериксиз Аллоҳдан ўзга илоҳ йўқ, Муҳаммад ибн Абдуллоҳ эса Аллоҳнинг қули ва расули эканига гувоҳлик бераман. Аллоҳ таоло пайғамбаримизга, унинг оиласи ва барча асҳобларига салавоту саломлар йўлласин.\nҲой мусулмонлар, ота–боболарнинг Аллоҳнинг шариатига зид одатлари, аждодларнинг анъаналарига осилиш, мерос қолган одат ва анъаналарни муаммо ва ихтилофлар ечимида мезон қилиб олиш ҳам мазамматли издошликнинг бир туридир. Чунки, бундай қилиш жоҳилият ва мазамматли издошлик кўринишларидан биридир.\nАллоҳ таоло аждодларидан қолган нарсага осилиб, улар билан Аллоҳнинг шариатига таслим бўлиш ва унга эргашишга ғов бўлган барча анъаналарни мазаммат қилди:\n﴿ وَإِذَا قِيلَ لَهُمُ اتَّبِعُوا مَا أَنْزَلَ اللَّهُ قَالُوا بَلْ نَتَّبِعُ مَا أَلْفَيْنَا عَلَيْهِ آبَاءَنَا أَوَلَوْ كَانَ آبَاؤُهُمْ لا يَعْقِلُونَ شَيْئاً وَلا يَهْتَدُونَ ﴾\n«Қачон (мушрикларга): «Аллоҳ нозил қилган ҳукмларга бўйсунингги, дейилса, улар: «Йўқ, биз оталаримизни қандай йўлда топган бўлсак, ўшанга эргашамиз», дейишади. Агар оталари ҳеч нарсага ақллари етмайдиган, тўғри йўлни тополмайдиган бўлсалар, ҳам-а?» (Бақара: 170).\nОта–боболарга кўр–кўрона эргашиш, пайғамбарларга эргашиш олдида тўсиқ бўлди. Бундай оғир қарамлик таъсирини бошидан кечираётган Муҳаммад соллаллоҳу алайҳи ва салламга Аллоҳ таоло шундай деди:\n﴿ وَكَذَلِكَ مَا أَرْسَلْنَا مِنْ قَبْلِكَ فِي قَرْيَةٍ مِنْ نَذِيرٍ إِلَّا قَالَ مُتْرَفُوهَا إِنَّا وَجَدْنَا آبَاءَنَا عَلَى أُمَّةٍ وَإِنَّا عَلَى آثَارِهِمْ مُقْتَدُونَ ● قَالَ أَوَلَوْ جِئْتُكُمْ بِأَهْدَى مِمَّا وَجَدْتُمْ عَلَيْهِ آبَاءَكُمْ قَالُوا إِنَّا بِمَا أُرْسِلْتُمْ بِهِ كَافِرُونَ ● فَانْتَقَمْنَا مِنْهُمْ فَانْظُرْ كَيْفَ كَانَ عَاقِبَةُ الْمُكَذِّبِينَ ﴾\n«(Эй Муҳаммад соллаллоҳу алайҳи ва саллам), шунингдек Биз сиздан илгари бирон қишлоқ-шаҳарга бирон огоҳлантиргувчи-пайғамбар юбормадик, магар (юборганимизда) у жойнинг боёнлари: «Албатта бизлар уларнинг изларидан эргашгувчидирмиз», деганлар» (Зухруф: 23 – 25).\nМусулмон биродарлар, ҳалол ёки ҳаром деб ҳисоблашда одату мерослар билан шаръий ибодату аҳкомлар орасини ҳамда ота ва оналарга ғамхўрлик қилиш билан Аллоҳга итоат қилиш ҳамда Аллоҳнинг шариатига мухолиф бўлсалар улар ирқидан келиш билан ирқчилик қилиш орасини айиришимиз керак.\nМусулмон дўстлар, (Ислом дини) шахслар даражасидаги мазамматли қарамликни давлатлар ва халқлар даражасидаги издошликка етиб боришидан огоҳлантиради. Қуръон ва суннатда мусулмон умматнинг кофир халқлар хусусан яҳудий ва насронийларга издош бўлишдан огоҳлантирилади. Аллоҳ таоло айтди:\n«Яҳудий ва насронийлар уларнинг динига кирмагунингизча ҳаргиз сиздан рози бўлмайдилар. Айтинг: «Аллоҳнинг йўлигина ҳақиқий йўлдир». Қасамки, агар сизга келган ҳақиқий билимдан кейин уларнинг нафс-ҳаволарига эргашсангиз, Аллоҳ тарафидан сизга на бир дўст ва на бир ёрдам бергувчи бўлмайди» (Бақара: 120).\nДавлат ва халқ даражасида қарамлик шаръан ва ақлан салбий нарсадир. У кучсизлик ва хорлик йўли бўлиб, емирилиш ва Ер юзидан супурилишга олиб боради. Сиз мусулмону, эргашаётган халқингиз кофир бўлса–чи?! Бу – Ислом дини ва мусулмонларни таҳқирлаш, Қуръон ва Қуръон аҳкомларининг оламшумул эканида шак қилиш, демакдир.\nАгар бу кофир халқлар ўзларига ўзлари бирон фойда келтира олмас экан, бошқаларга қандай фойда келтириши мумкин?! Ахир Қиёмат кунида пешволар издошларидан безор бўлиб, ҳамма ўз юкини ўзи кўтаради–ку?! Аллоҳ таоло айтди:\n«У Кунда пешволар эргашувчилардан тонадилар ва ҳаммалари азобни (кўзлари билан) кўрадилар. (У Кунда уларни боғлаб турадиган) баҳонаю сабаблар узилади» (Бақара: 166);\n﴿ وَقَالَ الَّذِينَ كَفَرُوا لِلَّذِينَ آمَنُوا اتَّبِعُوا سَبِيلَنَا وَلْنَحْمِلْ خَطَايَاكُمْ وَمَا هُمْ بِحَامِلِينَ مِنْ خَطَايَاهُمْ مِنْ شَيْءٍ إِنَّهُمْ لَكَاذِبُونَ ● وَلَيَحْمِلُنَّ أَثْقَالَهُمْ وَأَثْقَالاً مَعَ أَثْقَالِهِمْ وَلَيُسْأَلُنَّ يَوْمَ الْقِيَامَةِ عَمَّا كَانُوا يَفْتَرُونَ ﴾\n«Кофир бўлган кимсалар иймон келтирган зотларга: «Сизлар бизларнинг йўлимизга эргашинглар, гуноҳларингизни бизлар кўтарурмиз», дедилар. Ҳолбуки улар (мўминларнинг) гуноҳларидан бирон нарсани кўтара олгувчи эмасдирлар. Албатта улар ёлғончидирлар. … Албатта улар ўзларининг юк-гуноҳларини ҳам, у юклари билан бирга (бошқа) юкларни ҳам кўтарурлар ва албатта қиёмат кунида ўзлари тўқиб олган (ёлғонлари) тўғрисида сўралурлар» (Анкабут: 12, 13).\nМўъмин биродарлар, Расулуллоҳ соллаллоҳу алайҳи ва саллам умматини умуман кофир халқларга, хусусан эса китоб аҳлларига эргашишдан огоҳлантирди. Шундай бўлсада, «Сизлар ўзингиздан аввал яшаб ўтганларга қаричма–қарич, газма–газ эргашасизлар. Ҳатто, калтакесак инига кирсалар сизлар ҳам кирасизлар» деганларида, саҳобалар: Яҳудий ва насронийларгами?,– деб савол беришганида: «Бўлмаса кимлар!»– дея берган башоратлари рўёбга чиқди (Ҳадис муттафақун алайҳдир).\nАллоҳнинг бандалари, ушбу мазамматли тобеълик–қарамликдан чиқиш йўли – Қуръон ва суннатга қатъий амал қилиш, Тўғри йўлдан оғмаслик, пайғамбарлар йўлига эргашиш, умматнинг ҳидоятланган салафининг манҳажини лозим тутиш, шайтонни душман деб билиш, ҳаром қилинган шаҳват ботқоқликларига тушиб қолишидан нафсни асраш, дин ниқоби билан ўйлаб топилган, аслида эса, диндан бўлмаган янгиликлар – бидъатлардан йироқ туришдир.\nЭй Қуръон аҳли, кейинроқ рўй берадиган бўлсада Аллоҳ таоло бизга эртароқ хабар берган издошлар ва пешволар ўртасида бўлиб ўтадиган жанжал ва тортишувларни айтиб, хутбамни тугатаман. Аллоҳ таоло айтди:\n﴿ وَلَوْ تَرَى إِذِ الظَّالِمُونَ مَوْقُوفُونَ عِنْدَ رَبِّهِمْ يَرْجِعُ بَعْضُهُمْ إِلَى بَعْضٍ الْقَوْلَ يَقُولُ الَّذِينَ اسْتُضْعِفُوا لِلَّذِينَ اسْتَكْبَرُوا لَوْلا أَنْتُمْ لَكُنَّا مُؤْمِنِينَ ● قَالَ الَّذِينَ اسْتَكْبَرُوا لِلَّذِينَ اسْتُضْعِفُوا أَنَحْنُ صَدَدْنَاكُمْ عَنِ الْهُدَى بَعْدَ إِذْ جَاءَكُمْ بَلْ كُنْتُمْ مُجْرِمِينَ ● وَقَالَ الَّذِينَ اسْتُضْعِفُوا لِلَّذِينَ اسْتَكْبَرُوا بَلْ مَكْرُ اللَّيْلِ وَالنَّهَارِ إِذْ تَأْمُرُونَنَا أَنْ نَكْفُرَ بِاللَّهِ وَنَجْعَلَ لَهُ أَنْدَاداً وَأَسَرُّوا النَّدَامَةَ لَمَّا رَأَوُا الْعَذَابَ وَجَعَلْنَا الْأَغْلالَ فِي أَعْنَاقِ الَّذِينَ كَفَرُوا هَلْ يُجْزَوْنَ إِلَّا مَا كَانُوا يَعْمَلُونَ ﴾\n«Кофир бўлган кимсалар: «Бизлар бу Қуръонга ҳам, ундан олдинги (китобларга) ҳам ҳаргиз иймон келтирмаймиз», дедилар. (Эй Муҳаммад соллаллоҳу алайҳи ва саллам), агар сиз ўша золим кимсаларни (қиёмат кунида) Парвардигор ҳузурида турғизуб қўйилиб, бир-бирларига гап қайтараётганларини кўрсангиз эди. (Ўшанда) бечора саналган (яъни эргашувчи бўлган) кимсалар, мутакаббир кимсаларга (яъни ўз пешволарига): «Агар сизлар бўлмаганингизда, бизлар шак-шубҳасиз, мўминлар бўлур эдик», десалар,\nМутакаббир кимсалар бечора саналган кимсаларга: «Сизларга ҳидоят келганидан сўнг сизларни (ундан) биз тўсдикми? Йўқ, ўзларингиз жиноят қилгувчи бўлдингизлар», дерлар.\nБечора саналган кимсалар эса мутакаббир кимсаларга: «Йўқ, кечаю кундуз қилган макр-ҳийла(ларингиз бизларни мўмин бўлишдан тўсган эди). Ўшанда сизлар (ўз макр-ҳийлаларингиз билан) бизларни Аллоҳга кофир бўлишга ва У зотга (ўзгаларни) тенг шерик қилишга зўрлар эдингизлар», дедилар. Азобни (ўз кўзлари билан) кўрган вақтларида улар (яъни пешволар ҳам, эргашганлар ҳам) ичларида надомат қилдилар ва Биз кофир бўлган кимсаларнинг бўйинларига кишанлар солдик. Уларга фақат ўзлари (ҳаёти дунёда) қилиб ўтган қилмишларининг жазоси берилур» (Сабаъ: 31 – 33).\nЭй оқиллар, модомики, амал замонида экансиз ибрат олингиз ва ўзингизни ҳасрат ва азобдан ҳимоя қилиб қолингиз!\nYanvar 30, 2013 Hikmat Nuri\tLeave a comment\nАсл сарлавҳа: أَشْرَاطُ السَّاعَةِ الصُّغْرَى (8)\nБу, ўтган жумаларда айтиб ўтилган хутбаларнинг давоми бўлган Қиёматнинг кичик шартларининг (яна) бошқа шодасидир.\nҚиёматнинг Расулуллоҳ соллаллоҳу алайҳи ва саллам ҳадисларида зикр қилган аломатларидан бири, замона охирида румликлар, яъни, насронийларнинг кўпайиши ва мусулмонларга қарши уруш қилишларидир.\nИмом Муслим раҳимаҳуллоҳ «Саҳиҳ»ида Амр ибн Ос разияллоҳу анҳумонинг ривоятини нақл қилган: Мен Расулуллоҳ соллаллоҳу алайҳи ва салламнинг: «Қиёмат румликлар одамларнинг кўп қисми бўлганида қоим бўлади» деганларини эшитганман (Имом Муслим 7461).\nАвф ибн Молик Ашжаъий разияллоҳу анҳу айтди: Расулуллоҳ соллаллоҳу алайҳи ва саллам айтдилар: «Қиёматдан олдин олти (ҳодисани) сана. … Сўнгра сизлар билан Бану Асфар (румлик насронийлар) ўртасида сулҳ бўлади. Улар сулҳни бузиб, саксонта байроқ остида ҳар байроққа ўн икки минг (лашкар тобеъ бўлиб), бостириб келишади» (Имом Бухорий 3186).\nБу хабарга кўра мазкур урушда иштирок этадиган насронийларнинг сони бир миллионга яқин бўлади. Саксонта байроқ ва ҳар бир байроқ остида ўн икки мингта аскар… Бу уруш, ҳадислар далолат қилганидек, замона охирида, Дажжол чиқишидан олдинроқ Шомда бўлиб ўтади. Мусулмонларнинг бу урушдаги ғалаабси уларнинг Константинополни қайта фатҳ этиш учун имокният яратади. Ҳолбуки, Константинополни фатҳи ҳам Қиёматнинг аломатларидан биридир. Жобир ибн Самура разияллоҳу анҳу Нофеъ ибн Утба разияллоҳу анҳудан ривоят қилди: Биз Расулуллоҳ соллаллоҳу алайҳи ва саллам билан бирга эдик. Мен Ундан қўлларимда санай оладиган тўртта гапни ёдлаб олдим: «Сизлар Араб ярим оролига ғазот қиласизлар ва Аллоҳ таоло унинг фатҳини беради. Сўнгра Эронга ғазот қиласизлар (унда ҳам) Аллоҳ таоло фатҳ беради. Сўнгра Рум (Византия)га ғазот қиласизлар ва Аллоҳ унинг фатҳини беради. Сўнра Дажжолга қарши ғазот қиласизлар ва Аллоҳ унинг фатҳини беради». Нофеъ: Эй Жобир, Рум фатҳ этилмагунича Дажжолни кўрмаймиз,– деди (Имом Муслим 7466).\nАбу Довуд раҳимаҳуллоҳ «Сунан»ида Абу Дардоъ разияллоҳу анҳудан нақл қилган ҳадисда насронийлар билан тўқнашиладиган жанг майдони Шомда эканини аниқ айтилган: Расулуллоҳ соллаллоҳу алайҳи ва саллам: «Жанг куни мусулмонларнинг чодирлари Шомнинг энг яхши шаҳарларидан бири бўлган Дамашқ теграсидаги Ғуто деб аталган жойда бўлади»– дедилар (Абу Довуд 4300).\nҲижрий тўққизинчи асрдаги билим намояндаларидан бири бўлган Ҳофиз Ибн Мунаййир Зайнуддин Абдуллатиф раҳимаҳуллоҳ мазкур ҳадис ҳақида шундай дейди: «Румликлар қиссаси – мусулмонлар билан насронийлар ўртасидаги катта уруш назарда тутилмоқда – ҳанузгача бўлиб ўтмади. Насронийларнинг шунча сондаги қўшин билан қуруқликда жанг қилганларининг хабари етиб келмади. Демак, бу ҳануз рўй бермаган воқеъадир. Бу хабарда ҳам мужда ва ҳам огоҳлантириш бордир. Чунки хабар, душманларнинг кўп бўлишига қарамай, ғалаба мусулмонларники эканидан дарак бермоқда. Мужда шуки, мусулмон жангчиларнинг сони ҳам ҳозиргу кундаги сонлариннг бир неча баробари бўлади».\nҲой мусулмонлар, мусулмонларнинг насронийлар билан тўқнашувлари узоқ тарихга – Мўъта жангига бориб қадалади. Мўъта жангги ҳижратнинг саккизинчи йили жумодул увло ойида бўлиб ўтган, жангда сони уч мингта бўлган мусулмон қўшин юз мингта бўлган насроний қўшинга қарши жангга чиққан ва майдондан мағлуб бўлмай айрилган эди. Бироқ, Аллоҳ таоло насронийлар қалбига қўрқув солган ва Араб ярим оролида пайдо бўлган янги кучлардан насроний олами доимо хатарда қолган эди. Бу ғазотлардан илгари Расулуллоҳ соллаллоҳу алайҳи ва саллам ўзларига замондош бўлган қиролларга Исломга чорлаб мактублар йўллаган эдилар. Улар ичида Византия императори Геракл ҳам бор эди. Расулуллоҳ соллаллоҳу алайҳи ва салламнинг йўллаган мактубида ушбу жумлалар бор эди: «Бисмиллаҳир роҳманир роҳийм. Муҳаммад ибн Абуллоҳдан Рум буюги Ҳирақлга. Аллоҳнинг ҳидоятига эргашганларга саломлар бўлсин! Сўнг … Мен сизни Ислом чақириғи билан чорлайман: мусулмон бўлинг саломат қоласиз ва Аллоҳ сизга савобларини икки марта беради. (Чақириғимдан) воз кечсангиз, бутун румликларнинг гуноҳи зиммангизда бўлади» (Имом Бухорий 7).\nРасулуллоҳ соллаллоҳу алайҳи ва саллам тарафидан насронийларга юборилган ушбу мактуб, Ислом ва Насроний олами ўртасида сурункали давом этадиган курашнинг эълонидир. Чунки мактубдаги шарт – Исломни дин деб қабул қилиш ҳамда насронийлик ва ҳатто иқтидордан воз кечишдир. Ҳолбуки, бугунги кунда Дунёдаги сиёсий иқтидор уларнинг қўлидадир. Биз мусулмонлар мазкур мактубни амалга оширишимиз, уни рўёбга чиқариш учун ҳаракат қилишимиз, унга эришиш учун бор имкониятларимизни сафарбар этишимиз керак.\nҲой мусулмонлар, бу Коинотдаги Аллоҳ таолонинг устивор қонуниятларидан бири, насронийлар билан мудом курашда бўлиш ва бу кураш дунёнинг интиҳосига қадар давом этишини унутмаслигимиз керак. Бу маънолар Расулуллоҳ соллаллоҳу алайҳи ва салламнинг мактубларида бевосита бўлмаса ҳам: «(Чақириғимдан) воз кечсангиз бутун румликларнинг гуноҳи зиммангизда бўлади» жумлаларида гизлидир. Бундан кўра очиқроқ баён қилинган ҳукм, Аллоҳ таолонинг ушбу оятида мужассамдир:\n﴿ وَمِنَ الَّذِينَ قَالُواْ إِنَّا نَصَارَى أَخَذْنَا مِيثَاقَهُمْ فَنَسُواْ حَظًّا مِّمَّا ذُكِّرُواْ بِهِ فَأَغْرَيْنَا بَيْنَهُمُ الْعَدَاوَةَ وَالْبَغْضَاء إِلَى يَوْمِ الْقِيَامَةِ وَسَوْفَ يُنَبِّئُهُمُ اللّهُ بِمَا كَانُواْ يَصْنَعُونَ ﴾\n««Бизлар насронийлармиз», деган кимсалардан ҳам аҳд-паймонларини олдик. Сўнг ўзларига эслатма қилиб берилган нарсалардан (кўп) ҳиссасини унутдилар. Бас, уларнинг ўрталарида то қиёмат кунигача буғзу адоватни авж олдирдик. Яқинда Аллоҳ уларга қилиб ўтган «хунар»ларининг хабарини беражак» (Моида: 14).\nНасронийлар билан кураш Қиёмат кунигача давом этади. Бу, Аллоҳ таоло мусулмонларни синаган фитна ва мусулмонларнинг пешонасидир. Улар сабр қилишлари керак. Уларнинг насронийлар билан тўқнашишлари муқаррардир. Бу кураш вақти–вақти билан бўлиб турсада, насронийларнинг миллионга яқини тўпланган ҳал қилувчи уруш билан тугалланади. У пайтда Ислом қўшини насронийларнинг руҳоний маркази бўлган Константинополни фатҳ этишган бўлади. Бу урушдан кейин бевосита Дажжол билан бўладиган уруш бошланади ва Дажжолнинг қатли билан ниҳоясига етади. Ўша пайтда урушлар тўхтайди. Дунё ўзининг интиҳосига яқинлашади. Аллоҳ ваъда қилган Ернинг бошқа ерлар билан тўқнашиши ҳақидаги ваъдаси рўёбга чиқади. Барча махлуқот янги, мангу ҳаётни бошлашимиз учун ўз Холиқи ҳузурига қайтади.\nҲоким раҳимаҳуллоҳ ўз «Мустадрак»ида, Имом Аҳмад эса «Муснад»ида ривоят қилган ушбу ҳадисга диққат қилинг. Қуйидаги мазкур ҳадиснинг лафзи Ҳоким раҳимаҳуллоҳникидир. Холид ибн Маъдон разияллоҳу анҳу Расулуллоҳ соллаллоҳу алайҳи ва салламнинг шундай деганларини эшитди: «Сизлар румликлар билан тинчлик сулҳини тузасизлар. Сўнгра уларга қарши душман дея ғазотни бошлайсизлар ва фатҳга эришиб, ўлжаларни қўлга киритасизлар. Тепаликлардаги яйловга етиб боргач румликлардан бири: Хоч ғолиб келди!,– дейди. Мусулмонлардан бири : Аксинча, Аллоҳ ғолиб бўлди!,– дейди ва тортиша бошлайдилар. Мусулмон уларнинг хочини синдиради ва (ерга) отади. Улардан узоқда бўлмаган румликлар ҳужум қилиб синдирганни ўлдиришади. Аллоҳ таоло мусулмонларнинг ўша бўлинмасига шаҳидликни лутф этади. Румликлар Рум раҳбарига: Биз сизни арабларнинг тиғидан қутқардик!,– дейишади. Улар хиёнат қилиб уруш учун сафарбар бўлишади ва устингизга саксонта байроқ билан ва ҳар бир байроқ остида ўн икки мингта аскар билан юриш қилишади» (Имом Аҳмад 16951).\nҲоким раҳимаҳуллоҳнинг бошқа бир ривоятида шундай дейилган: «Яқинда румликлар сизлар билан тинчлик сулҳини тузишади. Сизлар уларга душман бўлганлари учун ғазот қиласизлар ва ғалаба қозониб, саломат қолиб, фатҳ этасизлар. Сўнгра бир яйловга етиб келгач у (румлик)лардан бири хочни (баланд) кўтаради. Буни кўрган бир мусулмон бориб, хочни синдиради. Ўша пайтда румликлар аччиқланиб, уруш учун тўпланишади» (Ҳоким 8299).\nМазкур ҳадисда насронийлар билан бўлиб ўтадиган кураш келажагини кўрсатиб берадиган айрим ҳақиқатлар намоён бўлмоқда:\nБиринчиси: бугунги кундаги насронийларнинг бутун жаҳон устидаги иқтидори тугаб битади. Ҳозирги моддий қудрат ва технология дунё тугагунича давом этмайди. Аллоҳ таоло айтди:\n﴿ إِنَّمَا مَثَلُ الْحَيَاةِ الدُّنْيَا كَمَاء أَنزَلْنَاهُ مِنَ السَّمَاء فَاخْتَلَطَ بِهِ نَبَاتُ الأَرْضِ مِمَّا يَأْكُلُ النَّاسُ وَالأَنْعَامُ حَتَّىَ إِذَا أَخَذَتِ الأَرْضُ زُخْرُفَهَا وَازَّيَّنَتْ وَظَنَّ أَهْلُهَا أَنَّهُمْ قَادِرُونَ عَلَيْهَآ أَتَاهَا أَمْرُنَا لَيْلاً أَوْ نَهَارًا فَجَعَلْنَاهَا حَصِيدًا كَأَن لَّمْ تَغْنَ بِالأَمْسِ كَذَلِكَ نُفَصِّلُ الآيَاتِ لِقَوْمٍ يَتَفَكَّرُونَ ﴾\n«Дарҳақиқат, бу ҳаёти дунёнинг мисоли ҳудди Биз осмондан ёғдирган бир сувга ўхшайди, бас, одамзод ва ҳайвонот ейдиган нарсалардан иборат бўлган Ер набототи у билан аралашиб, ҳатто Ер чирой олиб, ясан-тусан қилганида ва Ернинг аҳли унинг устида кучли-қудратлимиз, деб ўйлай бошлаганида, Ерга кечаси ё кундузи Бизнинг фармонимиз келиб, Биз уни гўё куни-кеча обод бўлмагандек, вайронага айлантириб қўюрмиз. Тафаккур қила оладиган қавм учун оятларни мана шундай муфассал баён қилурмиз» (Юнус: 24).\nДемак, Ғарб ҳозирги кунда: Биз барча нарсага қодирмиз!, дея яшаётган дунёқараш, ақлий, моддий, ҳарбий қудрат ва технология билан ғурурланиш, Ёлғиз ва Якто Аллоҳнинг қудрати билан йўқ бўлади.\nИккинчиси: ҳадис насронийларнинг ҳозирги кундаги бутунжаҳон салтанатининг емирилиб бориши, замонимиздаги араб ҳукуматларининг салибий–яҳудий душманлари билан амал ошираётган алоқаларининг узилишига ва минтақадан салибчилик нуфузининг йироқлашишига ишорат қилмоқда. Ана ўша пайтда мусулмонлар иқтидорга келиб, бутун жаҳонда янги кучни шакллайдиган Ислом давлати қурилади. Насронийлар мазкур давлатга мурожаат этиб, тез кунда бошига вайрона олиб келадиган душмани зарарига ёрдам бериши учун, сулҳ тузишни талаб этишади.\nУчинчиси: ушбу сулҳ насронийларнинг мурожаати билан замона охирида тузилади. Улар мусулмонлар кўмак беришлари ҳисобига сулҳ тузишади. Бу эса ўша пайтда мусулмонларнинг қудратли, насронийларни қўрқитадиган давлати бўлишидан даракдир. Шу боис бўлса керак, улар мусулмонларга қарши саксонта байроқнинг ҳар бири остида ўн икки мингта аскар билан жанг майдонида ҳозир бўладилар.\nТўртинчиси: ҳадис, насроний давлатлар идеологияси бўлган секуляризм тез кунда ўрнини насронийликка бўшатиб бериши, натижада, узоқ вақт шаҳватлар гирдобида қолган Европа давлатлари насроний динига қайтиши ва бу дин уларни фаоллаштиришини ҳам кўрсатмоқда. Бу, бир насроний чиқиб насронийлик қудратини кўрсатмоқчи бўлиб хочни кўтаришидан тушунилмоқда. Мусулмонлар бундан ғазабланишиб хочга қараб юрадилар ва уни синдирадилар. Бу ҳолат насронийлар ғазабини қўзғатади ва қаршиларидаги мусулмон қўшинларни қириб ташлашаб, Ислом давлати билан тузган сулҳларини бузишади.\nБешинчиси: Бу ва бунга ўхшаш ҳадислар Расулуллоҳ соллаллоҳу алайҳи ва саллам дарак берган ғайб илмларидир. Биз эса ғайбга иймон келтирган умматмиз:\n﴿ أَلم ● ذَلِكَ الْكِتَابُ لاَ رَيْبَ فِيهِ هُدًى لِّلْمُتَّقِينَ ● الَّذِينَ يُؤْمِنُونَ بِالْغَيْبِ وَيُقِيمُونَ الصَّلاةَ وَمِمَّا رَزَقْنَاهُمْ يُنفِقُونَ ﴾\n«Алиф, лом, мим. (Ҳақ эканлигига) ҳеч қандай шак-шубҳа бўлмаган ушбу Китоб ғойибга ишонадиган, намозни тўкис адо этадиган ва Биз ризқ қилиб берган нарсалардан инфоқ-эҳсон қиладиган тақволи кишилар учун раҳбар-йўлбошчидир» (Бақара: 1 – 3).\nҒайбга келтирган иймонимиздан келиб чиқиб шуни айтамизки, бизнинг румликлар билан ваъдамиз бор ва Расулуллоҳ соллаллоҳу алайҳи ва саллам дарак берган барча нарса, албатта, рўёбга чиқажакдир. Мужоҳидларнинг байроқлари насроний давлатлар устида ҳилпираб, мусулмонларнинг оёқлари ҳозирги Ватиканнинг пойтахти жойлашган ер – Римни босажакдир. Ислом уммати ўзининг ашаддий душмани билан тўқнашиб, ғалаба қозонади. Румликлар билан ҳал қилувчи жанг бўлади ва хоч насронийлар бошида синади. Бу уруш қирғинбарот бўлиб, ҳар икки тараф ҳам катта талофат беради.\nИмом Муслим раҳимаҳуллоҳ «Саҳиҳ»ида Абу Ҳурайра разияллоҳу анҳунинг ҳадисини ривоят қилган. Унда Расулуллоҳ соллаллоҳу алайҳи ва саллам шундай деганлар: «Румликлар (Ҳалаб шаҳри) яқинидаги Аъмоқ ёки Добиқ (деган жой)га қўнмагунларича Қиёмат қоим бўлмайди. Уларга шаҳар ичидан ўша кундаги Ер юзидаги одамларнинг саралари чиқиб, саф тортишади. Румликлар: Бизга биздан олдин келганлар ўртасида жанг қилишимизга тўсиқ бўлманглар!,– дейишади. Мусулмонлар: Аллоҳ номига онт ичиб айтамизки, биз сизлар билан биродарларимиз ўртасидаги жангга йўл қўймаймиз!,– дейишади. (Жанг бошланиб мусулмонларнинг) Аллоҳ тавбаларини қабул қилмайдиган учдан бири чекинади. (Бошқа) учдан бири Аллоҳ наздида энг фазилатли шаҳид ўлароқ ўлдирилади. (Қолган) учдан бири ғалабага эришади ва ҳеч қачон фитналарга гирифтор бўлмайдилар. Улар Констатнтинополни фатҳ этишади ва ўлжаларни ўзаро бўлишиб, қиличларини зайтун (шохлари)га илишган пайтларида шайтон уларга қарата: Масиҳ (Дажжол) оилангизга кирди,– деб жар солади. Улар (йўлга) чиқадилар. Хабар эса нотўғри эди. Улар Шомга етиб келишганида Дажжол чиқади. Улар жанг қилиш учун саф тортишиб, намозга иқомат айтилганида Ийсо ибн Марям (алайҳиссалом осмондан) тушиб келади ва (намозда) имом бўлади. У (Ийсо алайҳиссалом)ни Аллоҳнинг душмани кўриши биланоқ туз сувда эриганидек эриб кетади. Агар (Ийсо алайҳиссалом) у (Дажжол)ни ўз ҳолига қўйса бутунлай эриб кетади, лекин Аллоҳ уни (Ийсо алайҳиссаломнинг) қўли билан ўлдиради ва найзасидаги Дажжолнинг қонинин мусулмонларга кўрсатади» (Имом Муслим 7460).\nАллоҳим, агар бандаларинг учун фитнани ирода қилган бўлсанг, жонимизни фитнага туширмай ол!\nУшбу гапимни айтиб (ўзимнинг ва сизларнинг гуноҳларингизни мағфират қилишини Аллоҳ таолодан сўрайман).\nБарча оламлар Робби бўлган Аллоҳга ҳамду санолар бўлсин. …\nБиринчи хутбамизда Қиёмат қоим бўлишининг шартларидан бири мусулмонларнинг Дажжол чиқишидан илгари, румликлар билан бўлиб ўтадиган қақшатгич жангда ғалаба қозониб, Константинополь сари йўл олишлари ва Аллоҳ тало унинг фтҳини мусулмонларга жангсиз бериши ва қурол–аслаҳалари такбир ва таҳлил бўлишини айтиб ўтдик.\nКонстантинополь турклар даврида, қонли жанглар билан фатҳ этилган. Сўнгра эса қайта кофирларнинг қўлига тушган. Шундай бўлсада, ростгўй Муҳаммад соллаллоҳу алайҳи ва саллам берган хабарга кўра, у, тез кунда урушсиз қайта фатҳ этилади. Туркларнинг фатҳ этишлари кейинги катта фатҳ учун имконият яратади. Имом Муслим раҳимаҳуллоҳнинг «Саҳиҳ»ида Абу Ҳурайра разияллоҳу анҳунинг ушбу ривояти бор: Расулуллоҳ соллаллоҳу алайҳи ва саллам: «Бир тарафи қуруқликда, бир тарафи эса денгизда бўлган шаҳар ҳақида эшитганмсизлар?»– деб сўрадилар. Саҳобалар: Ҳа, ё Расулуллоҳ!,– деб жавоб беришгач, Расулуллоҳ соллаллоҳу алайҳи ва саллам шундай дедилар: «Исҳоқ уруғидан етмиш мингтаси унга уруш қилмагунича Қиёмат қоим бўлмайди. Улар у шаҳарга келишгач қўнишади ва қурол билан жанг қилишмайди. Биронта ҳам ёй отишмайди. (Балки): «Ла илаҳа иллаллоҳу валлоҳу акбар!» (Аллоҳдан бошқа илоҳй йўқ ва Аллоҳ буюкдир!),– дейишади. Шунда шаҳарнинг – ҳадис ровийларидан бири бўлган Савр раҳимаҳуллоҳ: Балки: «денгиздаги» деган бўлсалар керак, деди) бир қисми мағлуб бўлади. Кейин иккинчи марта: «Ла илаҳа иллаллоҳу валлоҳу акбар!» (Аллоҳдан бошқа илоҳй йўқ ва Аллоҳ буюкдир!),– дейишади ва шаҳарнинг иккинчи қисми ҳам мағлуб бўлади. Сўнгра (яна): «Ла илаҳа иллаллоҳу валлоҳу акбар!» (Аллоҳдан бошқа илоҳй йўқ ва Аллоҳ буюкдир!),– дейишади. Шаҳар уларга бўшатилади ва улар киришади. Ўлжаларни қўлга киритиб тақсимлашаётган пайтларида дарғачи келиб: Дажжол чиқди!,– дейди. Улар ўлжаларни ташлаб, қайтиб кетишади» (Имом Муслим 7517).\nКонстантинополь – ҳозирги кунда Истамбул номи билан машҳур бўлган Туркия давлатининг шаҳарларидан биридир. Константинополь саҳобалар даврида фатҳ бўлмади. Муовия разияллоҳу анҳу ўғли Язидни таркибида Абу Айюб Ансорий разияллоҳу анҳу бўлган қўшин билан Константинополга юборди, бироқ, фатҳ насиб этмади. Ундан кейин Маслама ибн Абдулмалик раҳимаҳуллоҳ уни қамал қилди. Унга ҳам фатҳ насиб этмасада, шаҳар аҳолиси билан шаҳар ичида масжид қуриш учун сулҳ тузди. Константинополь турклар замонида уруш билан қўлга киритилди. Кейинроқ эса у яна кофирлар қўлига ўтди. Биз энди, Аллоҳнинг изни билан, Константинополнинг катта фатҳини кутмоқдамиз. Бу ҳодисадан илгари баъзи иш ва воқеъалар содир бўлади. Жумладан, мусулмонлар воз кечишган динларига яна қайтадилар.\nБиз Аллоҳ таолодан Муҳаммад соллаллоҳу алайҳи ва салламнинг умматига узоқда эмас, яқин кунларда кушойиш беришини сўраймиз.\nАллоҳим, узоқда эмас, яқин кунларда кушойиш бер!\nАллоҳим, насронийлар зулм қилиб ҳадларидан ошдилар: (мусулмонларни) ўлдирдилар, (молу мулкни) талон–тарож қилдилар, (турар–жойларни) харобага айлантирдилар! Сен эса Азиз, Ҳаким, Қудратли ва барча нарсага Қодирсан! Аллоҳим, уларга қоронғу кунларни кўрсат, саноқларини санаб, уларни бутунлай ҳалок қил ва биронталарини ҳам қўйма!\nАллоҳим, Сен панада турган Зотсан! Насронийлар бошига азоб қамчинги ёғдир!\nАллоҳим, уларни, уларнинг халқлари ва давлатларини мусулмонларга ўлжа қил!\nАллоҳим, мусулмонларга ёмон кўз билан қарайдиган ҳар кимсани ўзи билан ўзини овора қил, ҳийласини ўзининг кўксига қайтар ва тадбирларини ўзининг ҳалокатига сабабчи қил!\nАллоҳим ватанимиз ва хонадонларимизни осуда, раҳбар ва имомларимизни ислоҳ қил! Эй раҳмлилар раҳмлиси, раҳбариятни Сендан қўрқиб, тақво қиладиган ва розилигингга эргашганлар қўлига бер!\nАллоҳим, бу умматга тўғри йўлларни кўрсат–ки, унда ибодат қилганлар азиз, гуноҳкорлар хор бўлсин, савобли ишларга чорлансин, гуноҳлар таъқиқлансин!\nАллоҳим, Пайғамбаримизга, Унинг оиласи ва асҳобларига салавоту саломлар йўлла!…\nYanvar 24, 2013 Hikmat Nuri\tLeave a comment\nАсл сарлавҳа: أَشْرَاطُ السَّاعَةِ الصُّغْرَى (7)\nАнас ибн Молик разияллоҳу анҳу ҳадисни Расулуллоҳ соллаллоҳу алайҳи ва салламга қадар етказди: Расулуллоҳ соллаллоҳу алайҳи ва саллам айтдилар: «… ва қўққисдан ўлишнинг кўпайиши – Қиёматнинг аломатларидандир» (Табароний «ал–Мўъжамус сағийр»).\nБу ўлим, ҳозирги кунда кенг тарқалди. Ўтмишда одам ўлимнинг бошланғич аломатларини билар, беморнинг неча кун яшашини тахмин қила олар, бу касалликнинг ўлим билан тугашини ҳис этар, васиятини ёзар, оиласи билан видолашар, фарзандларига тавсияларда бўлар, ҳатто, Роббисиги йўналиб тавба ва тазарру қилар, ҳаётдаги энг охирги жумлалари бўлиши учун шаҳодат қалималарини такрорлар эди. Ҳозир–чи, бирон касалликдан шикоят қилмаган соппа–соғ одамнинг бирдан ўлиб қолганини эшитасиз! Бугунги кунда уни «инфаркт» деб аталади. Автоҳалокатларда ҳам одамлар қўққисдан ўлиб қолаяптилар. Иш шундай экан, оқил одам ўзига ҳушёр бўлиши, Роббисига қайтиб тавба қилиши керак.\nШояд ўлим сенга келар, кутмасанг–да қўққисдан.\nҚанча–қанча соғлом бўлган инсонларни кўрганман\nИбн Ҳажар раҳимаҳуллоҳ: Энг ажабланарли нарса шуки, Бухорийнинг ўзининг бошига ҳам шундай ёки шунга яқин фалокат тушган,– деди.\nҚиёматнинг шартларидан яна бири, араблар яшаётган ўлкаларда ўтлоқлар ва дарёларнинг пайдо бўлишидир. Имом Муслим раҳимаҳуллоҳ «Саҳиҳ»ида Расулуллоҳ соллаллоҳу алайҳи ва салламнинг Абу Ҳурайра разияллоҳу анҳу тарафидан нақл қилинган ушбу ҳадисини келтирди: «Араблар ери ўтлоқ ва дарёларга айланмагунича, Қиёмат қоим бўлмайди» (Имом Муслим 2386).\nАраблар яшаётган ерлар сув ва ўсимликлари оз, сувларининг асосий қисмлари ёмғир ва қудуқлардан таъмин этиладиган чўл ва саҳролардан иборат экани ҳаммага маълум. Ушбу ернинг ҳолати ўзгариши, сувларнинг сероб бўлиши, ҳатто дарё бўлиб оқиши, бу билан ўсимликларнинг униб чиқиб, ўтлоқ, боғ ва бўстонларнинг кўпайиши, Қиёматнинг аломатларидандир. Биз ҳозирги кунда дарёдек отилиб чиқаётган ва қишлоқ ҳўжалигининг рвиожланишига сабабчи бўлаётган кўплаб булоқларнининг отилиб чиқаётганига шоҳид бўлаяпмиз. Шояд буларнинг энг ажабланарлиси Имом Муслимнинг «Саҳиҳ»ида келган Табук минтақаси ҳақидаги ҳадис бўлса керак. Зеро у минтақанинг ерларидан авваллари ҳеч кўрилмаган маҳсулотлар етиштирилмоқда.\nМуоз ибн Жабар разияллоҳу анҳу ривоят қилади: Расулуллоҳ соллаллоҳу алайҳи ва саллам Табук жангги ҳақида: «Иншааллоҳ, сизлар эртага Табукнинг булоқларига етиб борасизлар. Сизлар эртага чошгоҳгача Табукка етасизлар. Ким у ерга етиб борса мен келмагунимча унинг сувларига тегмасин!»– дедилар. Муоз разияллоҳу анҳу айтади: Булоқларга ҳаммамиздан илгари икки киши етиб келди. Булоқ худди пойафзалнинг ипидек жуда ҳам оз сув чиқарар эди. Расулуллоҳ соллаллоҳу алайҳи ва саллам у иккисига: «Унинг сувига қўл теккиздингларми?»– деб сўрадилар. Улар: Ҳа,– дейишгач Расулуллоҳ соллаллоҳу алайҳи ва саллам иккисини Аллоҳ ирода қилганича рушиб бердилар. Сўнгра одамлар қўлларини (ҳовуч қилиб) булоққа аста–аста сола бошлашди. Анчагина сув йиғилди. Расулуллоҳ соллаллоҳу алайҳи ва саллам қўллари ва юзларини ювгач, булоқ қуйилаётган сувдек сероб бўлиб оқа бошлади. Ундан одамлар ҳам ичишди. Сўнгра Расулуллоҳ соллаллоҳу алайҳи ва саллам: «Ҳой Муоз, умрингдан бўлса бу ерларнинг бўстонларга тўлганини кўрасан»– дедилар (Имом Муслим 6086).\nБиз бугунги кунда Табукнинг боғу роғларга тўлиб–тошганини кўриб турибмиз.\nҚиёматнинг шартларидан бири, мусибатларнинг қаттиқлигидан ўлимни орзу қилишдир.\nРасулуллоҳ соллаллоҳу алайҳи ва саллам айтдилар: «Биров бошқасининг қабри олдидан ўтар экан: Кошки шунинг жойида мен бўлсайдим– демагунича Қиёмат қоим бўлмайди» (Имом Бухорий 7115);\nРасулуллоҳ соллаллоҳу алайҳи ва саллам айтдилар: «Жоним қўлида бўлган Зотга қасамки, бу дунё бир эркакнинг қабр олдидан ўтиб, унга ёпишиб: Кошки мен шу қабрдаги одам ўрнида бўлсайдим, демагунича йўқ бўлмайди. Чунки унда дин(га амал қилиш)дан фақатгина мусибатлар бўлади, холос» (Имом Муслим 7486).\nЎлим умиди фитналар кўпайганида, ҳолатлар ўзгарганида, шариат ибодатлари ўзгартирилганида бўлади. Абдуллоҳ ибн Масъуд разияллоҳу анҳу: «Бошингизга шундай кунлар келадики, бировингиз ўлим сотилаётганини кўрса харид қилади!»– деди.\nҲаётда қолмади–ку, ҳеч бир яхшилик,\nАллоҳга ҳамдлар бўлсинки, биз осуда ҳаёт кечирмоқдамиз. Аллоҳ таолодан доимо осуда ҳаётни бериши, фитналардан йироқ қилишини тилайман. Бироқ, кунлар “ҳомиладор”дир. Биз ҳозирги замонда осуда ҳаёт кечираётган бўлсак, кўп давлатларда яшаётган мусулмонлар оғир босқичлардан ўтишмоқда ва улардан бири мусибатларнинг қаттиқлигидан ўлимни орзу қилмоқда!\nЯқин кунларда Ливан, Фаластин ва Шимолий Ироқдаги мусулмонларнинг аянчли хабарларини тинглар эдик. Босния, Чеченистон ва бошқа ўлкалардаги мусулмонлардан айримлари Ер юзида бошига келган нарсаларни кўриб, Ернинг ичига кириб кетишни орзу қилган эди. Ўйлаб кўринг, сизнинг хонадонингизга рафиқангиз ва фарзандларингиз билан ўтирган пайтингизда душманлар бостириб кириб кексайган отангизни қўлга олишса ёки қўйни сўйгандек кўз олдингизда бўғизлашса, ёки кампир онангизни ушлаб қорнини кўз ўнгингизда ёришса, сўнгра, қўлингиздан хотинингизни тортиб олиб кўз ўнгингизда номусига тегишса, фарзандларингизни олиб кўз ўнгингизда чўкиб ўлгунларича сув бочкалари ичига солишса, ўлим сизга буларни кўришдан кўра яхшироқ эмасми?! Бундай ҳолатни кўришдан кўра ўлимни афзал кўрмайсизми?! Аллоҳ таолодан бизга бундай ҳолатларни кўрсатмаслигини сўрайман!\nДемак, дўстим, Ислом Олами ва Ер юзининг турли жойларида сизнинг шундай биродарларингиз борки, улар аянчли кунларни бошларидан кечиришиб, ҳаётларининг энг оғир синовларини ўтказишмоқда. Мусулмонларни қирғин қилинмоқда, уларга нисбатан қатлнинг энг хунук ва ваҳший усуллари қўлланилмоқда. Тожикистон (тўқсонинчи йилларда бўлиб ўтган ички урушлар асносида) ва бошқа давлатлардан келган хабарларга қараганда, мусулмонларни сафга тизиб электрли аррадан ўтказишган. Ўша сафда турган одамни олдидаги мусулмоннинг арраланишини ўз кўзи билан кўриб турган пайтини тасаввур қилинг!\nБолалар ва чақалоқларни олиб қувурга тиқиб, қувурнинг икки тарафини беркитиб, ичидаги норасидалар ўлгунича бир неча соат давомида очмай туришган! Айтинг–чи, ўша бечораларни бевосита ўқ, ёки бомба ёхуд автоматлар билан ёппа ўлдирилса яхши эмасмиди?! Ҳа, яхши эди!\n«Албатта биз Аллоҳнинг (бандаларимиз) ва албатта биз у зотга қайтгувчилармиз» (Бақара: 156).\nБиз эса футбол ёки эркин кураш мусобақаларини томоша қилиш билан бандмиз! Эркакларимиз эса, мен ёшлар ёки хотин–қизлар демаяпман, эркакларимиз эса ҳеч нарса бўлмаганидек қўшиқ куйлаб, рақсга тушиш билан овора!! Сизлар Аллоҳ таоло бизни мусулмонларга нисбатан ушбу лоқайдлигимиз ва камчилигимиз ёки ўтказаётган ўйин–кулгу, ғафлат ва беҳуда нарсалар билан тўлиб–тошган ҳаётимиз ҳақида сарҳисоб қилмайди, деб ўйлайсизларми?! Ўзи ёлғиз илоҳ бўлган Аллоҳ номига қасамки, Аллоҳ ҳар биримизни шахсий ҳаёти ва Умматининг аҳволидан сарҳисоб қилади! Ўшанда сиз нима дейсиз?! Мусулмон биродарларимизга нисбатан қилган лоқайдлигимиз ва улардан ғафлатда қолганимиз боис, бу дунёда ҳам азиятлар чекамиз. Ҳар ҳолатимиз ўзимизга маълум. Зеро, қочишни ҳам билмаймиз! Кўрфаз уруши бўлган пайтда сафарбарлик, фидоийлик ва душманга қарши жабҳага кетиш ўрнига, қочишни ҳам эплай олмаганмиз!!\nАллоҳ таоло бирон кишига: Сен фалончи қабиладансан. Сен фалон ва пистон наслдансан, деб айримчилик қилмайди. Аллоҳнинг амрларига қарши келиш ва гуноҳкорлик Аллоҳнинг жазосига ё бу дунёда ва ё у дунёда, ёки, дунёда ҳам, охиратда ҳам сазовор қилади.\nТун сайёҳи, тунимиз зулматлар–ла қопланди,\nМусулмонлар лаззат–ла, эканмилар овора!\nРабин(1) ғурурланди қилиб катта зафарни,\nҚасам Аллоҳга–ки, яҳудлар ғуруримизни,\nЖасорат–ла, ҳаққа ёрдам беролмайди.\nНима дейин? Юзларимни тирманоқда хижолат.\nАсали–ю, тоти бўлмас кўкат мисол,\nНетай, Аллоҳ суннатлари шундай кетар,\nҲар мусибат Аллоҳ учун кўтарилар!\n(1)Исҳак Рабин – Сионист Исроил давлатининг президенти.\nҲой мусулмонлар, Аллоҳ таолодан қўрқайлик ва ҳушёр бўлайлик! Энди, ғафлат ва эътиборсизлик етар! Иш жуда ҳам хатарли. Энди бир неча амалий одимларни отайлик. Ҳар бир мусулмон уммати учун бирон нарса беришга қодир. Масалан, шу мисолни олиб кўрайлик. Нега ўз маошингиз ёки даромадингиздан у ер, бу ердаги мусулмонлар бошига келган фалокатларни деб Аллоҳ учун айирган озгина ионангизни тўхтатасиз? Биз амалда мусулмон бўлиш учун ҳар ой минг ёки икки минг риял беришингизни талаб қилмаймиз. Сиз ҳар ой йигирма риял бера олмайсизми? Биз сиздан ҳар ой йигирма риял талаб қиламиз. Ундан ортиқ эмас. Аммо ҳар ой! Сиз, бу лойиҳада бизга ўртоқ бўлинг! Чунки айрим одамлар бирон хутба ёки маърузадан таъсирланиб, ҳиссиётларига берилишиб, минлаб риялларни садақа ёки иона учун беришади–да, ўнлаб йиллар давомида «ухлаб» қолишади! Бизга ҳиссиётлар садақаси ёки ўткинчи таъсирлар садақаси керак эмас! Биз ўлим шаробини ичгунча йигирма риял беришни талаб қиламиз! Агар шу маҳалладаги хонадон ва яшаётган одамлар сонини ҳисоблар кўрсак ва айтилган пулни беришса, бир ойда қанча пул йиққан бўламиз? Менинг ҳисобимча, ўн минг риялни аниқ тўплаймиз. Айтинглар–чи, шу маблағ билан бир неча фақир ва таркибида бевалар бўлган оиланинг эҳтиёжларини қондира олмаймизми?! Ёхуд бошқаларнинг кўзига қийналаётганларини кўрсатмай, хорликдан пардалай олмаймизми?! Агар шундай оддий, лекин, чўнтагимизга оғир бўлмайдиган лойиҳалар билан йўлга чиқсак, умматимиз учун талайгина ишларни қилишимиз мумкин. Бу, хаёлимизга келган бир фикр, холос. Мен ишонаманки, сизлардек оқил ва зукко одамлар бир оз ўйланиб кўришса, шу мавзуга тааллуқли ўнлаб лойиҳалар вужудга келиши мумкин.\nАллоҳ таолодан бизларни Тўғри йўлга ҳидоят қилишини тилаймиз …\nУшбу сўзларни айтиб (Аллоҳ таолодан менинг ва сизларнинг гуноҳларингизни мағфират қилишини сўрайман).\nАллоҳнинг берган инъомларига ҳамду санолар бўлсин …\nАбу Ҳурайра разияллоҳу анҳу Расулуллоҳ соллаллоҳу алайҳи ва салламнинг ушбу ҳадисини нақл қилади: «Қаҳтондан бир киши чиқиб асоси (ҳукми) билан одамларни бошқармагунича, Қиёмат қоим бўлмайди» (Имом Бухорий 3517, Имом Муслим 7492).\nАбдуллоҳ ибн Амр ибн Ос разияллоҳу анҳумо ушбу ҳадисни ривоят қилганида Муовия разияллоҳу анҳу аччиқланди ва ўрнидан туриб: Мен Расулуллоҳ соллаллоҳу алайҳи ва салламнинг: «Бу иш (яъни, ҳукм қилиш) Қурайш(ликлар қўли)да бўлади. Модомики дин (Ислом)ни барпо қилар эканлар, уларга қарши бўлганларни Аллоҳ расво қилади» деганларини эшитганман,– деди (Имом Бухорий 3500).\nМуовия разияллоҳу анҳу қаҳтонлик кишининг чиқишини инкор этмади. Лекин, у, халифалик Қурайшдан бошқа қабилаларда бўлишининг жоиз эмаслигини таъкидламоқчи бўлди. Чунки ҳадисда: «Модомики динни барпо қилар эканлар» жумласи бор. Имом Бухорий нақл қилган ҳадисда эса: «Агар динни барпо қилишмаса иш уларнинг қўлидан чиқади», дейилган. Бу, ҳақиқатан рўй берди. Одамлар Қурайш раҳбарлигида яшашди. Қурайш динга эътиборсиз бўлиб қолгач, ишлари ҳам замфлашиб, раҳбарликлари тугаб битди ва бошқаларнинг қўлига ўтди.\nБу – Қиёматгача давом этадиган раббоний суннат–қонуният бўлиб, одамлар илоҳий ҳукмни ўзгартирганлари сайин, Аллоҳ ҳам улардан берган неъматларини олиб қўяверади.\nАллоҳим, ҳақиқатни бизга ҳақ қилиб кўрсат ва унга издош бўлишни ҳамда ботилни ботил қилиб кўрсат ва ундан йироқ бўлишни насиб эт!\nАллоҳим, мусулмонларни мағфират қил! …\nАллоҳим ватанимиз ва хонадонларимизни осдуа, раҳбар ва имомларимизни ислоҳ қил! Эй раҳмлилар раҳмлиси, раҳбариятни Сендан қўрқиб, тақво қиладиган ва розилигингга эргашганлар қўлига бер!


Абу Бакрнинг Ислом йўлидаги сарфлари | FargonaZiyo.uz\nАбу Бакрнинг Ислом йўлидаги сарфлари\nАбу Бакр Сиддиқ розияллоҳу анҳу ўзларининг содиқлари ўлароқ севикли ҳабибларидан бир нафас ҳам ажралмай, доимо бирга бўлишга ҳаракат қиларди. Фақат савдо мақсадида бирор ёққа борганларидагина бироз фурсат ажралишга мажбур бўлардилар. Ишларини битказгач, тезда яна дўстларининг ёнларига қайтиб келардилар. Ўзларида мавжуд нарсаларини хоҳ арзон, хоҳ қиммат бўлсин, дин ғалабаси йўлига аямай сарф этардилар.\nБир куни Умайя ибн Халаф исмли кофирлар сардори Исломни қабул қилган ўзининг қули Билол ибн Рабоҳ иймондан қайтариш учун азоблаётгани, қумлоқ саҳрога олиб чиқиб қайноқ қумларга ётқизиб устига оғир тошларни бостириб қийнаётганини кўрдилар. Берилаётган азоб қулнинг фақат иймонини зиёда қиларди, холос. Шунчалик қийноқ ва азоблар оташида турган пайтида ҳам оғзидан ягона «АҲАД», «АҲАД» деган сўз чиқарди. Абу Бакр Умайядан Билол ибн Рабоҳ розияллоҳу анҳуни катта пул баробарига сотиб оладилар. Кейин эса У зот ҳидоят қилиб йўллаган Ислом муҳаббати учун уни озод қилиб юборадилар.\nУмар ибн Хаттобнинг Замир Румия исмли чўрилари бўлар эди. У аёл Умардан аввалроқ Исломни қабул қилганди. Ҳазрати Умар уни қаттиқ қийнаб, жуда кўп мартаба урганлари натижасида чўрининг кўзлари кўр бўлиб қолганди. Аммо шу ҳолатида ҳам Аллоҳ кўрсатган йўлидан четга тоймаганди. Кўзидан ажралса-да, иймонидан айрилмаганди. Абу Бакр бу чўрини сотиб оладилар, кейин эса озод қилиб юборадилар. Чўрининг кўзлари ожиз бўлиб қолган пайтда қурайшликлар: «мана бу мочағар Лот ва Манотнинг қарғишига қолди», деб гап-сўз тарқатганида, у аёл шундай деганди:\n— Бу гапларингиз беҳуда. Лот ва Манот ҳеч нарсани билмайди ҳам, ҳеч нарса қилолмайди ҳам. Менинг меҳрибон Роббим эса ҳамма нарсага ҳатто мени кўзимни қайта очиб қўйишга ҳам қодирдур!\nЭртасига тонг отганда Аллоҳнинг марҳамати туфайли аёлнинг кўзи қайта очилиб, ёруғ дунёни яна кўришга муяссар бўлди. Буни кўрган қурайшликлар: “Бу Муҳаммад ибн Абдуллоҳнинг сеҳридан бўлган иш” дегандилар.\nАбу Бакр Сиддиқ розияллоҳу анҳу фақат мана шу икковларинигина озод этигина қолмай, балки Омир ибн Фуҳайр, Умму Унайс ва Абр ибн Жуминанинг жорияси бўлган икки қизни ҳамда булардан бошқа бир қанча кишиларни озод этганлар. Шунчалик кўп молларини Аллоҳ йўлида сарфлаганлари сабабидан ҳатто Аллоҳ таоло у киши ҳақларида оят нозил қилганди.\n«Кимки берса ва тақво қилса, Исломни тасдиқ этса, бас биз уни осонликка йўллаб қўямиз».\nҲа, Абу Бакр мана шу мартабага лойиқ бўлганлар. Исломга дохил бўлган вақтларида бойликларининг қиймати қирқ минг дирҳамга етганди. Мадинага ҳижрат қилаётган пайтларида мана шу улкан бойликдан фақатгана беш минг дирҳам қолганди, холос. Бошқасини Ислом манфаати йўлида сарф этиб юборгандилар. Раббиларига йўлиққан онларида эса ёнларида ҳеч қандай бойликлари ҳам қолмаганди.\nОлтиариқ тумари бош имом-хатиби\nPrevious Post: Ислом – бағрикенглик дини\nNext Post: Фарғона шаҳрида «Оила мустаҳкамлиги йўлида» мавзусига бағишланган тадбир


Ёлғон хабар беришда айбланаётган чироқчилик блогер қамоққа олинди\n22 октябр 2021, Тошкент вақти: 18:44\nҚашқадарё вилоятининг Чироқчи туманида яшовчи блогер Ҳумоюн Умрзоқов ички ишлар органларига ёлғон хабар беришда айбланиб қамоққа олинди. Бу ҳақда Қашқадарё вилоят Ички ишлар бошқармаси маълум қилди.\nРасман билдирилишича, блогер 1 сентябрга ўтар кечаси таниши Х.Б., билан ўзаро тил бириктирган ҳолда, ўзи фойдаланиб келган “Ваз 2106” русумли автомашинаси Дам қишлоғидан ўғирлангани тўғрисда маълум қилган.\n“Аслида эса ўзи машинани шу қишлоқда яшовчи танишининг уйи орқа томонига олиб бориб, очиқ ҳолда қолдирган”,-дейилдади расмий хабарда.\nТерговга қадар текширувда блогернинг бу ҳаракати ошкор бўлган ва унга нисбатан Жиноят кодексининг 237-моддаси 2-қисми “а”,”б” бандлари (айбловнинг сунъий далилларини вужудга келтирган ҳолда, ғаразгўйлик ниятида ёлғон ахборот бериш) асосида жиноят иши қўзғатилди. Блогер ва унинг шериги ушланиб, эҳтиёт чораси сифатида қамоққа олинди.\n“Дарё” нашрининг ёзишича, блогер Ҳумоюн Умрзоқов Чироқчи туманидаги муаммоларни жамоатчиликка олиб чиқиб, танқид қилган.


Хабиб Нурмагомедовнинг укаси Саудия Арабистони байроғи остида жанг қилди\n29 декабрь, 2018, 13:24\nТеглар:Хабиб Нурмагомедов | Яккакурашлар | Усман Нурмагомедов\nЖанг Жидда шаҳрида бўлиб ўтган\nЕнгил вазнда (-70,3 кг) UFC чемпиони Хабиб Нурмагомедов укаси (амакисининг ўғли) Усман Нурмагомедов Саудия Арабистонининг Жидда шаҳрида ўтган “BraveFC 21” турнирида ўзининг навбатдаги жангини ўтказди. Мазкур жангда у япониялик Иссей Мориямни биринчи раундда техник нокаутга учратди.\nРоссиялик спортчи -66 кг вазн тоифасида иштирок этади. Бу тўқнашувда у Саудия Арабистони байроғи остида рингга чиқди. Саудия байроғи жанг бошлангунга қадар бурчакда турган. Бошловчи ғолибни эълон қилган вақтда байроқ октагонга олиб кирилган. Айнан нима сабабдан бу спортчи Саудия байроғи остида рингга чиққани номаълум.\n20 ёшли Нурмагомедов учун бу қарама-қаршилик профессионал фаолиятидаги 3-си бўлди. Қолган иккитасида ҳам у муддатидан олдин зафар қучган.\nНурмагомедов пневмония ташхиси билан касалхонага тушди\nХавьер Мендес Нурмагомедов Тони эмас Гэтжига қарши жанг қилишини хоҳламоқда\nХабиб Нурмагомедов қачон октагонга қайтишини айтиб ўтди


11:19, 05.06.2020 // 101399\nКиноларда партнёр бўлиб ишлаш армони...\nҲошим ака ўзларидан тирик ҳайкал ясаб олмаган эди.\nНима дейишга ҳам ҳайронман. Уларнинг йўқликларига ишонгинг келмайди. Уларни қандай санъаткор эканлигини, санъатга қўшган ҳиссаларини барчамиз яхши биламиз. Ҳошим ака жуда самимий, юзларидан нур ёғилиб турадиган, яхши инсон эдилар. Охирги марта 2007- йилда «Саодат» сериалида бирга ишладик. Ўшанда бирга рол ижро этганимизда «қизим, бу жойида бундай ишлаш керак, бу характер бўйича тўғри йўлдасан» деб маслаҳатларини аямаган эдилар. Биласизми, баъзида турмуш ташвишлари, паст-баландлари билан овора бўлиб қолиб, яқинларимизни, қадрдонларимизни йўқламай қоларканмиз. Улгура олмадим, дийдор қиёматга қолди.\nШу инсон билан жуда ҳам рол ўйнагим келарди.\nҲар бир кўришган инсон билан алоҳида гаплашиб, алоҳида салом-алик қилар эдилар. Кичик ролимизни ҳам, озгина муваффақиятимизни ҳам эътироф этардилар. Устозлардан бундай гапларни эшитиш биз учун бахт эди. Шу инсон билан жуда ҳам рол ўйнагим келар эди, афсуски, улар билан рол ўйнаш насиб этмади. Оилаларига, мухлислари ва шогирдларига сабр-тоқат тилайман.\n18:20, 01.12.2021 // 115633\n16:52 Кеча // 97192\n22:47, 01.12.2021 // 56828\n16:37 Кеча // 56000\n19:40 Кеча // 55129


Яккабоғнинг ёқиб юборилган собиқ ҳоким ўринбосари тадбиркорни дўппослагани иддао қилинмоқда\nКамол Норбобоев бозор муассиси ва ўғиллари томонидан "ўласи қилиб калтаклангани"ни иддао қилмоқда.\nҚашқадарё вилоят, Яккабоғ туманидаги қурилиш моллари бозорида фаолият юритувчи 39 яшар тадбиркор Камол Норбобоев "бозор муассиси Мансур Туймаев ва унинг ўғиллари томонидан қаттиқ калтаклангани"ни иддао қилмоқда.\nАввал туман ҳокимининг ўринбосари бўлиб ишлаган Мансур Туймаев 2019 йилда бошқа бир тадбиркорнинг дўконини тракторда бузиб ташламоқчи бўлганида тадбиркор унга бензин сепиб ўт ёқиб юборгани ҳодисаси билан танилган.\nКамол Норбобоевнинг даъвоси қилишича, у ҳушидан кетган ҳолда касалхонага олиб келинган, амма ҳодисадан саккиз кун ўтган бўлса ҳам экспертиза қилинмаган.\nАйни пайтда Камол Норбобоев томонидан калтакланганини иддао қилган Мансур Туймаев ҳам касалхонада эканлигини айтмоқда.\nЯккабоғ тумани қурилиш моллари бозорида ёғоч билан савдо қиладиган тадбиркор Камол Норбобоевнинг айтишича, ҳодиса 9 август куни тушдан кейин содир бўлган:\n“Бозор катта бир эски тарози бор эди. Ёнбошига биз маҳсулот туширган эдик. Ўша эски тарозини кимлардир кўчириб олиб кетишди, Мансур Туймаевни ҳам, бозор директори Зоҳид Эшмўминовни ҳам, қаранглар олиб кетяпти, деб огоҳлантирган эдик. Лекин айбни бизга қўйиб, ўша куни Туймаев билан Эшмўминов келиб, нега қарамадинглар, деб ҳақорат қилишни бошлади. Мен ҳам жавоб қайтардим. Кейин Туймаев келиб бир мушт солди, жавобини олди. Сўнгра Эшмўминов қўлларимни қайириб ушлаб турди, Туймаев роса урди”.\nТадбиркорнинг айтишича, шундан сўнг у ишхонасидан арматурани олиб чиқиб, ўзини ҳимоя қилмоқчи бўлган:\n“Мен ҳам жаҳл устида темирни силтаган эдим, Туймаев қўли билан қайтариб қолди ва бир учи сал бошига тегиб кетди. Туймаев яқинларини телефон қилиб чақирган экан, кўпайишиб кетишди. Кимдир орқамдан келиб, бошимга нима биландир солди, йиқилдим. Кейин ўртага олиб, ҳушимдан кетгунча роса тепишган”.\nКамол Норбобоев касалхонада қаровсиз қолганини айтади:\n“Мени отам олиб келган экан. Қабул қилган врач қарагани ҳам йўқ. Бошқа дўхтурга илтимос қилиб, жароҳатларни тиктирдик. Улар биздан олдин келиб, ётиб олишган экан. Ўша куни дўхтур ИИБга хабар берган экан. Лекин участковой эртасига тушдан кейин келди. Ариза ёздирди-да, кетди. Терговчи ҳали бирор марта олдимга келмадиям. Бошқа ҳеч ким сўрагани ҳам йўқ. 10 август куни яқинларим мени Шаҳрисабзга олиб бориб, томография қилиб келишди. Иккита қовурғам синганлиги, бошим ёрилгани ҳақида хулоса берди”.\nКамол Норбобоевга берилган томография хулосаси\nТадбиркорнинг иддао қилишича, ИИБ терговчиси ҳам, врачлар ҳам Туймаевга ён босишяпти:\n“Туймаевнинг пули кўп. Катта бозорнинг эгаси. Биз эса оддий тадбиркор. Улар хоҳласа уради, хоҳласа тепади. Биз жавоб берсак, гуноҳкор бўламиз. Ҳақорат қилди, мен ҳам ҳақорат қилдим. Урди, мен ҳам урдим. Лекин номардлик қилди, кўпчилик бўлиб ўртага олиб тепишди”.\nЯккабоғ туманидаги қурилиш моллари бозори муассиси Мансур Туймаев Озодлик билан суҳбатда “катталар ходимларига танбеҳ беришга ҳаққи борлиги"ни таъкидлар экан, бу жанжалда ўзи ҳам жароҳат олганини айтди:\n“Бу йигит узоқроқ қариндошимиз бўлади, отаси болам бекор юрмасин, деб илтимос қилиб келганда, бозорга ўзимиз киритганмиз. Ўша куни мен Қаршида эдим, телефонини олмади. Келиб, нега тарозига қараб турмадинг, ушлаб турмадинг, дедим. Кейин ўзи сўкиниб кетди, мен сенга қоровулманми, деб. Йигитлар икки-уч марта ундай қилма деб, жойига олиб бориб қўйди. Кейин у монтировка олиб келиб, каллага урди. Каллам ёрилиб кетган, больницада ётибман. Болалари урди, қариндошлари урди, дегани туҳмат”.\nМансур Туймаевнинг айтишича, ҳолат бўйича жиноят иши очилган ва тергов ҳаракатлари олиб борилмоқда.\nОзодлик бу жиноят ишини тергов қилаётган Яккабоғ ИИб терговчиси Ғайрат Ўроқовнинг мобил телефонига бир неча бор қўнғироқ қилди, аммо терговчи қўнғироқларга жавоб бермади.\nҚашқадарё вилоят ИИБ Ахборот хизмати 10 август куни ушбу воқеа ҳақида шундай маълумот тарқатган эди:\n"Ушбу ҳолат туман ИИБ Навбатчилик қисмидан белгиланган тартибда рўйхатдан ўтказилиб, олиб борилган терговга қадар текширув ҳаракатлари давомида 2021 йилнинг 9 август куни соат 15.00 ларда Яккабоғ туманидаги қурилиш моллари бозорида якка тартибда тадбиркорлик фаолияти билан шуғулланувчи Н.К. билан фуқаро Т.М. ўзаро келишмовчилик натижасида жанжаллашиб қолиб, жанжал вақтида ҳар иккаласи ҳам тан жароҳати олганлиги аниқланган.\nМазкур ҳолат бўйича терговга қадар текширув ҳаракатлари Яккабоғ тумани ИИБ томонидан олиб борилмоқда. Текширув якуни билан қўшимча маълумот тақдим этилади".\n2019 йилнинг 20 июль куни Қашқадарë вилоят Яккабоғ туманидаги тадбиркор кредитга қурилган икки қаватли янги дўкони ва цехини бузишга келган туман ҳокими ўринбосари Мансур Туймаевнинг устига бензин сепиб¸ ëқиб юборган эди.\nҚўлидан куйиш жароҳати олган Мансур Туймаев касалхонада даволаниб чиққан ва кейинроқ туман ҳокими ўринбосари вазифасидан озод этилган эди.\nУнга ўт қўйган тадбиркор Баҳриддин Исомовга қўйилган "қасддан одам ўлдириш” айблови "кучли руҳий ҳаяжонланиш ҳолатида қасддан одам ўлдириш"га қайта малакаланиб, қамоққа олиш эҳтиёт чораси бекор қилинган эди.\nЖиззах театри бош рассоми калтакланди. У ишдан ҳайдаш учун “шантаж” қилинганини айтмоқда


ИнтерФУТБОЛ :: Даҳо аканинг укаси\nБу галги қаҳрамонимиз ўта ноёб (балки умуман тенги йўқ!) сулола вакилидир. Унинг оиласи 100 фоиз битта соҳа этагини тутганлардан ташкил топган. Ота ва она ҳамда 4 нафар ўғил - барчаси футболчи! Ҳа, ҳикоямиз бель-гиялик Азарлар оиласининг иккинчи фарзанди Торган ҳа-қида. «Челси» етакчиларидан бири Эденнинг укаси ЕЛда «Фиорентина» олдига «шлагбаум» қўйган «Боруссия»да ўз мавқесини секин-аста мустаҳкамламоқда. Тахмин қилиш мумкинки, яқин келажакда қайсидир топ-чемпионат Азар номли «конвейер»нинг сифатли «маҳсулот»лари ҳисобига кучайиши мумкин. Зеро, Эдер ва Торганнинг икки нафар укаси ҳам айнан футболчилик қисматини танлаган.\nҚон билан кирган футбол\nКиран ва Тьерри Азар профессионал футболчилар ота-онаси сифатида танилишдан олдин ўзлари ҳам миллионлар ўйини билан жиддий шуғулланишган. Дейлик, Тьерри вақтида Бельгиянинг «Брэнуа», «Ла-Лувьер» ва «Тюбиз» клубларида тўп сурган. Катта Азарнинг энг катта ютуғи - жамоаси сафида Бельгия иккинчи лигасига чиққани. Шунингдек, у Киран билан танишганини ҳам шахсий муваффақияти сифатида тилга олишга ҳақли. Табиийки, уларнинг йўллари айнан футбол туфайли кесишган. Киран ўша пайт Бельгиянинг «Брем Компте» аёллар жамоаси таркибида тўп сурарди. Тьерри эса мазкур клуб ўйинларини тез-тез бевосита стадионда кузатарди. Кейинчалик улар турмуш қуришди ва бўлажак она ҳомиладорликнинг 3-ойи футболчилик фаолиятини бутунлай четга суриб, бор этиборини тўнғич фарзандининг дунёга келишига қаратди. Киран айни ўша дамлар футболда ўзи учун армонга айланган нурли чўққиларни фарзандлари забт этишларини тилаган бўлса, ажабмас. Хуллас, футболчилар оиласида аввал Эден, яна 3 йилдан кейин Торган туғилди. Эр-хотин фарзандларига исм танлашда ортиқча бош қотириб ўтирмадилар - кейинги ўғиллари, яъни бўлажак футболчиларга Итан ва Килиан номини беришди. Эътиборли жиҳати, ҳар иккиси ёшлигидаёқ айнан ота-онаси ва акалари изидан боришга аҳд қилган. Мисол учун, Килиан ҳозир Венгриянинг «Уйпешт» клубида тўп сурмоқда. Торганнинг профессионал фаолияти эса Франциянинг «Ланс» жамоасида бошланди. Худди Азар «Лилл»да ўйнаш орқали «Челси» эътиборини тортганидек, у ҳам камтарин жамоада маҳоратини ошириб борди. Натижада Эденни «нишон»га олган «аристократлар» унинг укасини ҳам Лондонга таклиф этишди. Бироқ акасидан фарқли равишда, Торганни ўйин амалиёти ҳосил қилиши учун «Цульте Варегем»га жўнатишди - ижара келишуви. Ёш футболчи бу қарорга тўғри ёндашди. Умуман, у акасининг муваффақиятларига ҳасад қилмайди. Айтишича, ака-укаларни ўзаро таққослаш бемаъниликдан ўзга нарса эмас: «Бизни ўзаро солиштиришдан маъно йўқ. Чунки акам даҳо, мен эса ҳозирча ҳеч ким... Буни тўғри қабул қилиш керак. Ҳеч қачон акамнинг маҳорати ва ютуқларига нисбатан ҳасад туйғусини ҳис этмаганман, аксинча, унинг муваффақиятлари билан фахрланаман. Шунинг баробарида футболда ўз йўлимни топишга интиламан».\nИнтилганга толе ёр. Торган Бельгия чемпионатида шахсий маҳоратини маромига етказди. Хусусан, 2013 йили юпилер-лиганинг энг яхши тўпурарига аталган «Олтин бутса» совринини қўлга киритди. Шунингдек, йилнинг энг яхши футболчиси сифатида тан олинди. Аммо «Челси»га қайтгани ҳамоно «Боруссия» (Менхенгладбах)дан таклиф олди ва Германия бундеслигаси томон юриш бошлашни пайсалга солмади. Янги жамоада бельгиялик ҳужумчига 26-рақамли футболка топширилди.\nОилавий сулоланинг яна бир эътиборли хусусияти шуки, унинг барча аъзолари ҳужумкор футболга мойиллар. Шу сабаблими, фақат олдинги чизиқда тўп суришган ва суришмоқда. Жумладан, Торган ҳам ҳужумкор ярим ҳимоячи саналади. Умуман, у кўпинча ҳужумчи позицияларида ҳаракатланади. Тушунарлики, олдинги чизиқ вакилларидан аввало, самарадорлик талаб этилади. Очиқ айтиш жоиз, бундеслида жавлон ураётган Азарнинг бу борадаги кўрсаткичлари чакки эмас. Рақамлар асосида ифода этсак, у жорий мавсумнинг 27та учрашувида ўз ҳисобига 10та гол ёзиб қўйишдан ташқари, яна 7тасига ассистент бўлди. Торган техник маҳорат бобида ҳам акасидан қолишмасликка интилмоқда. Тўпни товони ёрдамида жамоадошларига узатиш ёки шеригини рақиб дарвозабони билан яккама-якка ҳолатга олиш чиқиш унга алоҳида қийинчилик туғдирмайди. Тўғри, баъзан омад ҳужумчидан юз ўгирган ҳолатлар ҳам учраб туради. Бунга мисол тариқасида «Вердер»га қарши баҳсда атиги бир неча метр масофадан бўм-бўш қолган дарвозани ишғол этолмагани ёки пенальтидан «РБ Лейпциг» дарвозасини нишонга ололмаганини айтиш мумкин. Дарвоқе, қаҳрамонимиз болалик йиллари дарвозабонликка ҳам бефарқ қарамаган. «Торганнинг дарвозабон сифатида танилишига шубҳа қилмагандим. Чунончи, у акаси билан боғда ўйнаган пайт нуқул дарвозадан жой оларди. Эден эса турли нуқталардан зарба йўллаш асносида уни синовдан ўтказарди. Аммо болалар даврасида ўйнаганида, доимо олдинга интиларди. Йўл-йўлакай турли алдамчи ҳаракатларни амалга оширарди»,-дейди катта Азар.\nТорган кўпинча жарима майдончаси ичидаги фаоллиги эвазига гол уради. Шунинг баробарида олис масофалардан кучли зарба йўллаш маҳорати ҳам чакки эмас. Дейлик, «Фрайбург» дарвозасини айнан узоқ масофадан нишонга олиб, мухлисларни лол қолдирди. Умуман, «Боруссия»нинг бошқа аъзолари каби Азар ҳам биринчи бўлимда самаралироқ тўп суради. Яқиндагина Менхенгладбах клуби бошқарувини қўлга олган Дитер Хеккинг ҳозирда Торганга тўлиқ ишонч билдирмоқда. Мунтазам асосий таркибда майдонга тушаётган бельгиялик ҳужумкор йигит тактик схеманинг ўзгаришига мувофиқ, ўз позициясини тез-тез алмаштириб туради. Зеро, Азарга хос универсаллик мураббийга оптимал тактик чизма танлаш имкониятини бермоқда. Муҳими, унинг жойини ўзгартиришидан ўйин сифатига путур етмаяпти.\n«Боруссия» Мюн, Мюнх, Мюнич шунчаки, немис жамоаси\n«Боруссия»нинг жорий мавсумдаги иштироки аввалги йилдагидек эмас. Яъни ЧЛга йўлланма берувчи 4-ўрин ҳозирда унинг учун - узоқдаги чўққи. Бошқача айтсак, жамоа барқарорликдан йироқ. Мисол учун, «Байер»ни қийинчиликсиз маҳв этгани ҳолда, ўзидан пастда бораётган «Вольфсбург» ёки «Аугсбург»га очко улашиши ҳеч гап эмас. Қаторасига қайд этилган 8та мағлубиятдан ке-йин (декабрь ойида) бош мураббий Андре Шуберт истеъфога чиқарилди. Ваҳоланки, у ўтган мавсум қайд этилган муваффақиятнинг асосий ижодкори эди. Ҳа, аввалги юксак натижалар тезда унутилишини Клаудио Раньерининг «Лестер»дан жавоб олгани яна бир марта тасдиқлади. Хуллас, муаммолар юзага келганида, барча фидойиликлар эсдан чиқарилади ва бутун эътибор камчиликларни бартараф этишга қаратилади.\nТорган Азарнинг фикрича, «Боруссия» мавсумнинг ҳал қилувчи босқичида умумий вазиятни ўнглай олади. «Жамоамиз савияли футболчилардан ташкил топган. ЧЛда кучли рақиблар билан битта гуруҳда баҳслашганимизга қарамай, муносиб ўйин кўрсатдик. Яъни клубимиз юксак салоҳиятга эгалигини намойиш этди». Дарҳақиқат, «Боруссия» М. нуфузли турнирда рисоладагидек қатнашди, «Барселона»га қарши очиқ футбол кўрсатишдан чўчимади. Якунда гуруҳ босқичини 3-ўринда якунлади. Айтганча, жамоанинг мусобақадаги иштироки давомида битта қизиқ воқеа кузатилди: Глазгодаги қаҳвахоналардан бирида мухлислар «Боруссия»ни Мюн, Мюнх, Мюнич каби турли иборалар билан тилга олишди. Бундан хабар топган менхенгладбахликлар ўша заҳоти «Твиттер» орқали «Боруссия»-ни шунчаки, немислар жамоаси сифатида қабул қилишни маслаҳат беришди. Хуллас, немисларга хос ҳозиржавоблик глазголикларни қойил қолдирди. ЕЛда «Боруссия» учун «Фиорентина» дастлабки тўсиқ сифатида гавдаланди. Италиядаги беллашув мезбонларнинг минимал (1:0) устунликларида якунланди. Кейинги босқич йўлланмаси тақдирини ҳал қилган жавоб учрашувининг 27-дақиқасида эса Торган жароҳатланиб, майдонни тарк этди. Аммо жамоадошлари уни уялтириб қўймадилар - «бинафшаранг» жамоа ишончли тарзда маҳв этилди. Зафарда айниқса, «хет-трик»ка эришган Ларс Штиндлнинг ҳиссаси салмоқли бўлди. Мазкур ажойиб ғалаба табиийки, қаҳрамонимизни тезроқ сафга қайтишга ундайди. Оддий айтсак, Азарлар сулоласининг 24 ёшли вакили ҳам катта футболда тобланиб, маҳоратига сайқал беришда давом этяпти. Умуман, Торган турнинг энг сара ўйинчилари рўйхатида тез-тез қайд этилмоқда. ЧЛда дебютини нишонлаган, «Барса» дарвозасига йўл топган ёш ҳужумчини порлоқ келажак кутаётганига шубҳа йўқ. Муҳими, у изланишдан тўхтаб қолмаса, бас.


Ироқ Мўсулни озод қилишда Туркия иштирок этишига йўл қўймайди\n12:10 / 10.10.2016\nИроқ ҳукумати Мўсул шаҳрини ИШИД террорчиларидан озод этишда турк ҳарбийларининг иштирокига рухсат бермайди. Бу ҳақда, республика бош вазири Ҳайдар ал Абодий Карбалода бўлиб ўтган матбуот анжуманида баёнот берган.\n"Турк кучлари Мўсулни озод этишда иштирок этишга киритилмайди", - дея ал Абодий сўзларини келтиради "Ас-Сумария" телеканали. Бунда Бош вазирнинг қайд этишича, "Анқаранинг Туркия ҳарбийларини бошқа давлатларда жойлаштириш лойиҳаси" Ироқ суверенитетини қўпол равишда бузиш ҳисобланади.\nЎз навбатида, Туркия ҳукумати раҳбари Бинали Йилдирим маълум қилганидек, Ироқ шимолидаги Башик лагерида жойлаштирилган Туркия ҳарбий контингенти террорчиларга қарши курашиш мақсадида шу ерда қолади.\nМўсул Ироқнинг 500 мингдан ортиқ фуқароси истиқомат қилувчи шаҳри бўлиб, ИШИД террорчилик гуруҳи уни ўзининг Ироқдаги пойтахти деб ҳисоблайди.\nТуркия Ироқ ИШИД Мўсул


2017 йилнинг илк чорагида Ўзбекистонга келган сайёҳлар сони 13 фоизга ошган\nХорижлик сайёҳлар кўп келадиган Самарқанддаги Регистон майдони.\nШу йилнинг январ-март ойларида Ўзбекистон Ташқи ишлар вазирлиги Консуллик бошқармаси ва мамлакатнинг хориждаги консуллик муассасалари томонидан чет элликларга 52 минг 224 та виза берилган. Ўзбекистон Туризмни ривожлантириш давлат қўмитаси матбуот хизматининг ТИВ маълумотларига асосланган ҳолда маълум қилишича, бу визаларнинг 19197 таси хорижлик сайёҳларга, 8613 таси эса чет эллик тадбиркорларга берилган.\nХабарномага мувофиқ, жорий йилнинг биринчи чорагида ТИВ консуллик хизматлари томонидан берилган визалар умумий сони 2016 йилнинг шу даврига нисбатан 6 фоизга, ажнабий сайёҳларга берилган визалар сони эса 13 фоизга ошган.\nТуризмни ривожлантириш давлат қўмитасига кўра, йилнинг биринчи чорагида Ўзбекистон ширкатлари 40 дан ортиқ халқаро кўргазмаларда қатнашиб, мазкур анжуман иштирокчиларига мамлакатнинг туристик имкониятлари ҳақида маълумот берганлар.


ФОТО: Тошкентнинг тунги СЕНСАЦИЯЛАРИ\nТошкентда қоронғу тушиши билан тунгги “спектакл”лар бошланади. “Спектакл”дан парчалар эса тонггача интернет ахборот сайтларида номоён бўла бошлайди.\n“Чилонзорда даҳшатли ЙТҲ содир бўлди”, “Юнусободда Матиз ва Каптива тўқнашиб кетди”, “Юраги бўшлар кўрмасин, Ласетти болакайни уриб юборди”, бу каби сарлавҳаларни кузатиб бош ролдаги қаҳрамонларга ачинади одам. Ахир, бу ҳақиқий ҳаёт сахнасида юз бермоқда.\nЮзага келаётган йўл транспорт ҳодисаларини кузатиб шунга гувоҳ бўлдикки, аксарият ЙТҲлар қоронғу вақтда содир бўлган. (27.12.2017, 01.01.2018, 04.01.2018)... Биз бирма-бир интернет сайтларидаги автомобил одам уриб юбориши ва бошқа улов билан тўқнашиши ҳамда йўл четидаги тўсиқларига урилиши ходисаларини кузатиб чиқдик. Уларнинг кўпчилиги (вақти кўрсатилган ЙТҲлар назарда тутилмоқда) кеч тушган вақтга тўғри келади.\nҚоронғу тушиши билан Тошкентга сайрга чиқдик. “Нурафшон” номининг аксини англатувчи бу янги кичик ҳалқи йўлини “зимистон”, деб атасак кўчага ярашган бўларди. Тошкентнинг яна бир қанча кўчаларида ҳам шундай зимистонлик ҳукмрон. Маннон уйғур кўчаси яқинидаги Кобул текстайл кўчасидаги столбалар қуруқ савлат тўкиб туришдан бошқа ишга ярамайди. Марказий кўчаларда хусусан “Чехова” кўчасида ҳам ёритиш даражаси яхши эмас. Қорақамиш даҳасида ахоли қоронғулик билан анчадан бери дўстлашиб улгирган, бошқача бўлишига умид ҳам қилмайди.\n“Ҳар куни кеч соат олтиларда фарзандларимини мактабдан олиб уйга қайтаман. Тўғриси кўчалар шунақанги қоронғуки... Қорақамиш даҳасида янги ТошМи яқинига келгунча ёрқин ёритилган йўлни ўзи йўқ. Столбаларда чироқ бор, лекин негадир ёрқинмас.” – дейди автомобил ҳайдовчиси.\nТошкент кўчаларини кезишда давом этамиз. Хира тортган столбалар шарофати билан айрим йўлларни номини топишга ҳам эришолмадик. “Чўпон ота”, “Шуҳрат” кўчалари ахолиси ҳам чала ёритилган йўлларга кўникиб кетишган. Кўчаларни таксичилардек яхши биладиган одам йўқ. Улардан пойтахт кўчаларини ёритилиш даражасини сўрадик.\n“Пойтахтимизнинг кўпгина кўчалари яхши ёритилмайди. Пиёда югуриб чиқиб, қолса кўрмай қолишингиз ҳеч гап эмас. Хабарингиз бор Тошкентнинг кўпгина кўчаларига темир тўсиқлар ўрнатилди. Кейинчалик эса машиналар унга урилиб ЙТҲ содир бўлаётгани рўкач қилиниб, айрим кўчалардан тўсиқлар олиб ташланди. Балки кўчаларимиз яхши ёритилганда яна харажат қилиб, тўсиқларни бузиш шарт бўлмасмиди.” –дея фикр билирди ўзини таништиришни истамаган такси ҳайдовчиси.\n“ТВда йўл транспорти ҳодисаси тепасига келиб, ким айбдорлигини излашга уринишади-ю, ҳеч ким кўчани қоронғулигига эътибор бермайди.”- куюниб гапиради яна бир такси ҳайдовчиси.\nАлбатта, ЙТҲларнинг сабабчиси фақатгиа йўлларнинг қоронғулиги эмас. Бунинг бошқа омиллари ҳам бор. Лекиин, бир неча ой давомидаги кузатувларимиз асосида шунга гувох бўлдикки пойтахтнинг бир қатор кўчалари етарли даражада ёритилмайди.\nПойтахт кўчалари чироқларига масъул бўлган “Тошшаҳарнур” ходимининг айтишича Тошкент катта ҳалқа йўли мазкур ташкилотга қарамайди. “Нурафшон” кўчасида эса авария содир бўлган ва бу тез орада бартараф этилади. Умуман яхши ёритилмаган кўчаларга келсак, улар бу камчиликни тан оладилар. Бироқ, яхшилашга шошилаётганлари йўқ. “Тошшаҳарнур”дан “Столбалардаги чироқлар янги турларига алмаштириляпти, бажариляпти, тез орада яхшиланади” каби одатий жавобни олдик. Ташкилот ваъда бериб тураверсин. Бажаряпмиз, амалга ошираяпмиз, деб юргунимизча зимистон кўчалар сабаб кимдир беҳосдан қотилга, яна кимдир қурбонга айланиб бормоқда.\nБиз бу билан ЙТҲларнинг ягона сабабчиси ёритувнинг пастлиги демоқчи эмасмиз, албатта буни бошқа сабаблари ҳам кўп. Бироқ кўчаларнинг ёмон ёритилиши ҳам шунга сабаб бўлаётган омиллардан биридир.


Пайғамбар алайҳиссаломнинг соф сийратлари — XUTBA.UZ\n02 04 2019 - 10:21 / - Мақола\n“Албатта, Аллоҳ Исмоилнинг авлодидан Кинонани танлаб олди. Кинонадан Қурайшни танлаб олди. Қурайшдан Бану Ҳошимни танлаб олди. Бану Ҳошимдан мени танлаб олди дедилар”.\n“Албатта менинг ва мендан олдинги анбиёларнинг мисоли ҳудди бир уйни яхшилаб чиройли қилиб қуриб, бир бурчагидан бир ғиштнинг ўрнини қолдириб қўйган кишига ўхшайди. Одамлар уни айланиб кўриб қойил қолишади ва: Мана шу ғишт ҳам ўрнига қўйилганда эди! дейишади. Мун ўша ғиштман. Мен набийларнинг хотимиман” дедилар.\nИкки шайх Термизий ривоят қилган.\nПайғамбар соллаллоҳу алайҳи васалламнинг хаётлари хар бир мусулмон учун ибрат ва ўрнакдир Шунинг учун ҳам мусулмон уммати саҳобаи киромлардан тортиб, ҳозирги кунимизгача бу ишни шараф ила адо этиб келмоқда.\nМуҳаммад мустафо соллаллоҳу алайҳи васалламнинг ҳаётларига, сифатларига, айтган сўзлари ва қилган амалларига оид хар бир нарса атрофлича ўрганилган. Ҳозирда ҳам янги илмий изланишлар олиб борилмоқда, янги қирралар очилмоқда.\nМусулмонларнинг ўз пайғамбарлари Муҳаммад мустафо соллаллоҳу алайҳи васалламнинг муборак ҳаётларини ўрганиш учун олиб борган илмий изланишлари ўзининг ўта аниқлиги, ҳар бир ҳодиса, хар бир ҳаракат ва саканотнинг эътибордан четда қолмаслиги ила тарих илми соҳасида энг пок, энг ишончли ва энг беғараз саҳифалар очди. Бу нарса тарихчилик сохасида катта инқилоб юз беришига сабаб бўлди.\nМусулмонлар бошқаларга ўҳшаб, тарихи маълумотларга ўз фикр ва мулоҳазаларини қўшмадилар Улар тарихий маълумотларни тўғри келган кишидан олмадилар. Улар фақатгина ҳадис ривоят қилиш шартига тўғри келган ишончли, тақводор, зеҳнли ва одил кишиларнинг ривоятларинигина қабул қилдилар.\nАна шундай йўл билан дунёдаги энг улуғ зотнинг энг соф сийратлари вужудга келди.\nКелгуси сатрларда биз хам ўша маълумотлардан фойдаланиб, қўлимиздан келганича бу муборак сийратни қисқа бўлса ҳам баён қилишга уриниб кўрамиз. Аллоҳ таолонинг Ўзи бу ишда ёрдамчимиз бўлсин.\nЮқорида ўтган ҳадиси шарифлардан Муҳаммад мустафо соллаллоҳу алайҳи васаллам Аллоҳ таолонинг энг афзал бандаси ва пайғамбари эканликларини ўргандик. Бу улкан ҳақиқатда заррача ҳам шубҳа йуқ. Шундай бўлганидан кейин ана ўша энг афзал зотнинг дунёга келишларига Аллоҳ таоло энг муносиб жамият, энг афзал макон ва энг афзал замонни танлашида ҳам заррача шубҳа бўлмаслиги керак.\nАллоҳ таоло Муҳаммад мустафо соллаллоҳу алайҳи васалламнинг дунёга келишлари учун араб жамиятини энг муносиб деб топди. Бу жамият ўша вақтдаги энг жоҳил жамият эди. Чунки бу жамият ўз тарихида ёзиш-ўқиш, фан-маданият, илм-маърифат, дину диёнат, қонун-қоида, тартиб-интизом деган нарсаларни билмаган.\nАгар охирги замон пайрамбари ўзида мазкур омилларни мужассам қилган халқ ичидан танлаб олинганида, одамлар «Бу халқ эскитдан хамма нарсани билиб келган. Бу динни ҳам ўзлари ўйлаб, жорий қилдилар», дейишлари мумкин эди. Бу нарсалардан холи бўлган араблардан ўзларига ўҳшаган уммий шахснинг пайғамбар бўлиши ва у зотнинг раҳбарликларида қисқа муддатда бутун дунёнинг жаҳолат ботқоғидан Ислом нурига олиб чиқилиши эса илоҳий мўъжиза бўлар эди.\nАрабларнинг сиртдан нуқсон бўлиб кўринган мазкур сифатлари Аллоҳ таолонинг иродаси билан Ислом хизмати йулида фазилатга айланди. Чунки мазкур омиллар туфайли уларнинг фикрига бирор мафкура чуқур ўрнашмаган эди. Бу эса арабларнинг бутун вужудига Ислом таълимотларининг таг-туби билан ўрнашиб кетишига ёрдам берар эди. Уларнинг хеч кимга бўйсунмаганликлари Аллоҳдан ўзгага ибодат қилмаслик ишида ёрдам берар эди. Қолаверса, ана шундай жоҳил ҳалқнинг қисқа муддат ичида инсониятга ҳидоят маёғи бўлиб қолишининг ўзи илоҳий мўъжиза бўлар эди.\nАллоҳ таоло Муҳаммад мустафо соллаллоҳу алайҳи васалламнинг дунёга келишлари учун дунёнинг энг муносиб ўлкаси — Арабистон ярим оролини танлади. Бу ўлка қадимий пайғамбарлардан кўпларига ватан бўлган ўлка эди. Идрис, Нуҳ, Худ, Солиҳ алайҳиссалом шу ўлкада ўтган эдилар. Иброҳим алайҳиссалом шу ўлкага Байтуллоҳни қурган эдилар. Мусо алайиссаломга шу ўлканинг Мадян исмли жойида пайғамбарлик берилган эди. Бу ўлкадан Фиръавн ва унинг қавмининг тазйиқига учраган яҳудийлар паноҳ топган эдилар. Шунингдек, римликларнинг душманлигига дучор бўлган насронийлар ҳам шу ўлканинг Нажрон номли жойидан паноҳ топган эдилар. Аллоҳ таоло бу ўлкани табиий, жуғрофий ва сиёсий ҳолатларини ана шундай ишлар учун жуда ҳам қулай қилиб қўйган эди. Аллоҳ таоло Муҳаммад мустафо соллаллоҳу алайҳи васалламнинг дунёга келишлари учун дунёнинг энг афзал нуқтаси бўлмиш Маккаи Мукаррамани ихтиёр қилди. Аввало, бу муқаддас шаҳар ернинг қоқ киндигида жойлашган эди. Дунёдаги энг охирги, энг мукаммал, ҳамма замонлар, ҳамма маконлар, ҳамма халқлар учун кўзланган шариатнинг маркази айнан ана шундай жойда бўлиши матлуб эди.\nЭнг муҳими, бу шаҳарда анбиёларнинг отаси бўлмиш Иброҳим алайҳиссаломй8 ўғиллари Исмоил алайҳиссаломнинг ёрдамларида Аллоҳ таолонинг амри ила қурган Каъбаи Муаззама бор эди. «Ўз навбатида, Байтуллоҳни ҳамма араблар муқаддас ҳисоблар эдилар. Иброҳим алайҳиссаломнинг даврларидан буён одамлар у ерга ҳаж қилар эдилар. Хулоса қилиб айтадиган бўлсак, Ислом динини жорий қилиш учун бундан кўра афзалроқ макон бўлиши мумкин эмас эди.\nЯҳудийлик яҳудийлар томонидан шу даражада бузилган эдики, яҳудий бўлиб туғилмаган одам бу динга кира олмас эди. Яҳудийлар ўзларини Аллоҳнинг танланган халқи деб, бшқа халқларни эса ўзларига эшак деб эълон қилган эдилар. Албатта, бундай дин дунё халқларига ҳеч қандай бахт ато этмас эди.\nЎша вақтда масиҳийликнинг маркази бўлмиш ўлкаларда истибдод ва зулм авжига чиққан эди. Кучли кучсизни ер эди. Адолат, инсонпарварлик, камбағал ва бева-бечораларга раҳм-шафқат каби эзгуликлар ҳакида оғиз очишга ҳам ўрин йуқ эди.\nМажусийлик ҳукм сурган Форс, Хуросон ва Уларга яқин бўлган ўлкаларда ҳаётнинг барча соҳаларида бебошлик хукм сурар эди. Уларда подшоҳ ва хукмдорлар халқнинг қонини ичар эдилар. Мажусийликнинг зардуштийлик, монавийлик ва маздакийлик мазҳаблари инсоннинг инсонийлигини йўқотиш учун барча чораларни кўриб бўлган эди. Уларда эр кишининг ўз онасига, синглисига ёки қизига уйланиши мақтовга сазовор иш ҳисобланар эди. Шунинг учун насл-насабнинг асари ҳам қолмаган эди. Бундай тузум ва таълимотларнинг инсониятга бирор эзгулик ато қилиши ҳакида гап ҳам бўлиши мумкин эмас эди.\nУша пайтдаги кенг тарқалган таълимотлардан бири — ҳиндукийликка келсак, аҳвол аввалгилардан ҳам баттар эди. Бу таълимотга биноан, кишилар турли табақаларга бўлинар эди. Бир табақа шоҳ, бошқаси гадо бўлиб яшаши муқаррар эди. Ибодат борасида ақл бовар қилмайдиган нарсалар содир этилар эди. Ҳиндистондаги баъзи тоифалар орасида ҳаттоки эркак ва аёл кишиларнинг жинсий аъзоларига ибодат килиш йўлга қўйилган эди. Бундай нарсалар инсонга нима тақдим қила олиши мумкин?! Бундай нарсалар инсоният пешонасидаги ор эмасми?!\nАрабистон ярим оролидаги ширк ва зулму бемазагарчиликлар ҳақида гапириб ўтирмаса ҳам бўлади. Бошқалар қатори, бу ерда ҳам пасткашлик ва разолат ўзининг энг юқори нуқтасига чиққан, ҳаромхўрлик, зинокорлик, ароқхўрлик, зўравонлик, ўғрилик, қароқчилик ва бошқа разолатлар кенг тарқалган эди.\nОдамлар нимани кўрсалар, нимани топсалар -ҳайвон сўйилганида оққан қонми, ҳаром ўлган хайвоннинг гўштими ёки ундан ҳам баттарроқ нарсами, зўр иштаҳа билан ер эдилар.\nЗинокорлик қилмаган одам аҳмоқ ҳисобланар эди. Зинонинг турли-туман услублари кенг тарқалган эди. Эр ўз хотинини аслзода ҳисобланган бошқа бир эркакнинг олдига олиб бориб, «Сендан болали бўлиши учун хотиним билан зино қил», деб илтимос қилиши мардлик ҳисобланар эди.\nАроқҳўрлик фахрга оид иш эди. Мардлик ва шижоати билан ном қозонган бирон киши ароқ ичиб ўтирганида отасининг ўлдирилганлиги ҳақида хабар келиб қолса, «Бугун хамр — эртага амр», деб, ароғини ичишда давом этаверар эди.\nЖоҳилий арабларнинг оиласида тўғилган қиз болани тириклай кўмиб юбориши, бир қабиланинг шу қабиладаги кампирнинг хаста туясини ўлдириб қўйган бошқа қабила ила юз йил уруш қилиши, ўз худосини уйида унутиб қолдирганда турвасидаги хурмо мевасини бир-бирига ёпиштириб, «худо» ясаб олиши ва унга ибодат қилиши, қорни очганда эса ўша «худо»ни еб қўйиши оддий бир ҳолат эди.\nАна шундай бир пайтда Аллох, таолонинг иродаси ила бир нур туғилди….


“Наврӯз” болалар боғчасининг очилиши\nДата публикации\tПросмотров: 1853\nТинчлик ва миллий бирлик асосчиси-Миллат пешвоси, Тожикистон Жумҳурияти Президенти муҳтарам Эмомали Раҳмон Панжакент шаҳрининг Рӯдакий хиёбонида 6300 метр квадрат майдонда бунёд этилган “Наврӯз” болалар боғчасини очиб берди.\nМамлакат Президентига берилган маълумотларга қараганда, 2017 йилнинг октябр ойида бошланган мазкур иншоотдаги қурилиш ишлари қисқа вақт ичида пудратчилар-"АСТ-Сохтмон" ЁҲЖ ва “ПМК-278” МЧЖ томонидан юқори сифатда охирига етказилган.\nДавлат Сарвари муҳтарам Эмомали Раҳмон болалар боғчасида яратилган таълим-тарбия шароити билан танишар экан, бажарилган қурилиш ишларига юқори баҳо берди. Ушбу мактабгача таълим муассасаси айни Наврӯз кунларида мамлакат ҳукуматининг муносиб совғаси бӯлди.\n“Наврӯз” болалар боғчасининг янги ва замонавий биноси 9 миллион сомонийдан ортиқ маблағ эвазига қурилган. Бу ерда 200 бола таълим-тарбия олиши мумкин. Ушбу мактабгача таълим муассасасининг очилиши ортидан 50 киши яхши ва замонавий шароитда 7 ёшгача бӯлган болалар тарбияси билан шуғулланиш имконига эга бӯлди.\nАйтиш лозимки, уч қават ва ертӯладан иборат “Наврӯз” болалар боғчасида барча ӯқув ва машғулот қуроллари, болалар анжомлари мавжуд. Бундан ташқари, “Наврӯз” болалар боғчаси 7та айвонча, 7та ётоқхона, ӯйин зали, спорт зали, мусиқа синфи, иш кабинети ва мажлислар хонасини ӯз ичига олади. Бу ерда Тинчлик ва миллий бирлик асосчиси-Миллат пешвоси, Тожикистон Жумҳурияти Президенти муҳтарам Эмомали Раҳмонга маълум қилишларича, ушбу мактабгача таълим муассасасида тожик, рус ва инглиз тилларида болаларга билим берилади.\nМиллатнинг улуғ етакчиси мураббийларга бундай шароитдан фойдаланган ҳолда болаларни ӯзликни англаш, ватанпарварлик руҳида тарбиялашни уқтирди. Зеро, бугун боғчага қатнайдиган авлод келгусида тожикларнинг янги жамияти қурувчилари бӯлишлари зарур.


02 апрел 2020, Тошкент вақти: 10:26\nЎзбекистон Давлат санъат музейи хазинасидаги ўнга яқин картина ўғирланиб¸ ўрнига қалбаки нусхалари қўйилган\nЎзбекистон Давлат санъат музейидан ўғирланган картиналар Миллий хавфсизлик хизматининг собиқ мулозими уйидан топилди. Ўзбекистонда чиқадиган ярим-расмий нашрларнинг билдиришича, Миллий хавфсизлик хизмати ўтказган тезкор операция натижасида XIX-XX асрларга оид 32 картина “Ўзбекистон фуқароси Юрий Савинков уйидан топилган”.\nОзодликнинг қурултой эшиттиришида Ўзбекистон музейларини МХХ дан қандай ҳимоя қилиш мумкин деган савол жавобини қидирдик.\nБундан олдин жиноят ишлари бўйича Яккасарой тумани суди Ўзбекистон давлат санъат музейи бош муҳофизи Мирфайз Усмоновни 9 йилу 3 ойга озодликдан маҳрум қилган эди.\nМузей бош муҳофизи қамалишидан олдин Ўзбекистон Давлат санъат музейи хазинасидаги ўнга яқин картина ўғирланиб¸ ўрнига қалбаки нусхалари қўйилганига оид жиноят иши доирасидаги тергов давом этаëтгани ҳақида Озодлик мақола эълон қилган эди.\nЎзбекистон мустақил бўлганидан кейин мамлакат музейларида ўғирлик ва талон-торож эпидемия каби тарқалгани эсланади.\nХива Ичан қалъа музейи бош муҳофизи Озод Каримов 1992 йилда музейда юз берган ўғирлик ҳануз очилмаганини айтган эди.\nБу асарларнинг жаҳон бозоридаги нархи миллионлаб долларга баҳоланади.


15 апрел 2021, Тошкент вақти: 03:57\nОренбург вилоятининг Оқбайтал депортация марказида қолаётган ўзбекистонлик йигит марказга ўзбек фоҳишалари дастидан келтирилганини иддао қилди.\nУ Россиянинг 80 га яқин Хорижликларни сақлаш марказлари (СУВСИГ)да депортация қилинишини кутаётган минглаб ўзбекистонликдан биридир.\nБу мавзуни мунтазам ўрганиб келаётган Озодликка депортация марказига миграция қонунларини бузганлар қатори, ноҳақ тушганлар ҳам кам эмаслиги маълум.\nОзодликка мурожаат қилган ўзбекистонлик қурувчи Авазбек (исми ўзгартирилган) Оренбург депортация марказига фоҳишалик қилиб юрган ўзбек қизлари дастидан келтирилганини даъво қилди. Айтишича, унинг айби Оренбургда фоҳишалик билан шуғулланиб юрган ўзбекистонлик қизларни бу йўлдан қайтишга даъват қилганидир.\nЎзбек фоҳишалари тўғрисида тасодифан эшитиб қолганини писанда қиларкан, Авазбек бундай деди:\n- Бир куни дўстим билан Оренбург марказига яқин бозорга сомса егани чиқдик. Даврамизда ҳар хил миллат вакиллари бор эди. Йигитлардан бири “сиз ўзбеклар нима қилиб юрибсизлар, Оренбург фоҳишахонасида ўзбек қизлари кўпайиб қолибди-ку", деб кула бошлади. Биз иккимиз бу гапни айтган йигит билан урушиб кетдик. У “ишонмасанглар бориб ўз кўзинглар билан кўринглар” деб, фоҳишахона адресини ҳам айтди. Мен гапнинг рост ё ёлғонлигини билиш учун атайин бордим ўша ерга. Борсам ҳақиқатан ҳам фоҳишахонадаги ҳамма қизлар ўзбек экан. Фоҳишахонани ташкил қилган аёл ҳам ўзбекистонлик, деди Авазбек.\nАвазбекнинг айтишича, у яхши гап билан фоҳишалик гуноҳ иш эканлиги, мусулмончиликка бу иш тўғри келмаслиги ва Ўзбекистонда фоҳишалик учун жиноий жазога тортилишлари мумкинлигидан қизларни огоҳлантирган.\nОрадан 2 кун ўтгач, полиция ходимлари Авазбекни уйидан олиб полиция бўлимига келтиришади. Ҳамма ҳужжатлари (регистрация қайди, ишлаш рухсатномаси (патент)) борлигига қарамасдан, Авазхон полиция бўлимда 1 ҳафта ушлаб турилади. Энг қизиғи, муҳожирнинг паспорти дохил барча ҳужжатлари полиция бўлимидан ғойиб бўлади.\n- Фоҳишахонадаги қизлар менинг устимдан полицияга шикоят қилишган экан. Мен полициячиларга фоҳиша-қизлар менга туҳмат қилишганини, мен уларга қўл тегизмаганимни, уларни шунчаки тўғриликча чиқиб кетишларини сўраганимни айтдим. Ишонишмади. “Сиз нима фоҳишахонани ёпмайсизлар, фоҳишаларни ҳимоя қилаяпсизлар” деганимда, мени паспорт ва бошқа ҳужжатларимни йўқ қилишди, қайтариб беришмади. Судга олиб боришганда мен паспортимни полиция ходимлари олиб, қайтариб беришмаганини айтдим, бироқ ҳакамлар ҳам, гапимга аҳамият беришмади. Мана 5 ой бўлди, уйга ҳам юбормайди, Оренбургнинг Алабайтал депортация марказида ўтирибман, деди Авазбек.\nМуҳожир йигитнинг айтишича депортация марказида фақат ўзбекистонликлар узоқ муҳлатга қолиб кетишади.\nАвазбек Россия депортация марказларидаги барча ўзбекларни муваққат президент Шавкат Мирзиёевга мурожаат қилишга чақирди.\n- Мисол учун Тожикистон фуқароларидан тожик элчихонаси ва диаспора вакиллари келиб хабар олиб туришади. Тожикистон консуллиги Оренбургда йўқ, уларга Уфа шаҳридан келиб ҳужжатларини тўғрилаб тез-тез уйларига юбораяпти. Украина, ҳатто Африканнинг қайси бир чўлидан келган инсонлар ҳам ватанига қисқа муҳлатда кетаяпти. Депортация марказларида фақат ўзбеклар узоқ ўтиришади. Мен ўтирган марказда аксарияти ўзбеклар, улар 50 нафардан ортиқ. Илтимос Сизлардан - элчихонамиз вакилларини қимирлатайлик. Керак бўлса, шу ердаги барча ўзбекистонликлар муваққат президент Шавкат Мирзиёевга очиқ хат ёзамиз. Россиядаги Ўзбекистон элчихонаси ва консуллиги фаолиятидан ўзбеклар бутунлай норози. Чунки элчихона ходимлари ўзбеклар муаммосига бефарқ эканлигини бутун Россияда юрган ўзбек мардикорлари тасдиқ этади деб ўйлайман,- деди Авазбек.


Болалигимдан ҳарбий бўлиш орзуим эдим. Жуда ёшлигимдан тушунсам-тушунмасам ҳарбий мавзудаги кўрсатувларни, киноларни қизиқиб, ҳаяжон билан томоша қилардим.\nЎрта мактабнинг 4-синфини тугатиб, Ички ишлар вазирлигининг мактаб-интернатига ўқишга бораман деб туриб олдим. Ота-онамни аранг кўндирдим. Ҳарбий либос кийганимда ўзимни кўп нарсага қодир, ҳаммадан кучли, ҳар қандай душманни йўқ қилишга шай турган аскардек ҳис қилардим.\nЙиллар ўтиб, ёшимга ёш қўшилгани сари ҳарбий соҳага тегишли адабиётларни ўқий бошладим. Уйимизда 15000 дан ортиқ китобдан иборат кутубхонамиз бор. Иккинчи жаҳон урушида жасорат кўрсатган улуғ саркардалар, қўмондонлар, маршаллар ҳақида кўплаб китоблар мавжуд. Улар қаторида буюк бобокалонларимиз, йирик давлат арбоблари ҳақидаги китоблар ҳам анчагина. Мен қайта-қайта буюк Соҳибқирон Амир Темур ва унинг давлатчилик сиёсати, от билан қуруқликнинг учдан бирини эгаллашдек ва улуғ салтанатни ташкил этишдек оламшумул ҳарбий салоҳиятига, энг муҳими адолатга, инсонпарварликка, меҳр-мурувватга ва қатъий интизомга асосланган саркардалик фаолиятига ҳавас билан қарайман.\nБиз ёшлар учун Соҳибқирондан ўрганадиган жиҳатлар ниҳоятда кўп.\nБиринчидан, Амир Темур болалигидан хотираси ниҳоятда мустаҳкам, ҳар қандай ўқиган китобини тез ўзлаштирадиган ва ёдида сақлай биладиган хотира қувватига эга бўлган. Жумладан, 10 ёшида Қуръони Каримни тўла ёд олган ва Кеш уламолари имтиҳонидан ўтиб, «Ҳофизи Қуръон» унвонини олган.\nИккинчидан, Амир Темур 16 ёшида жанг санъатини ниҳоятда чуқур ўзлаштирган. У ўз тенгдошлари орасида кураш ва ўқ отиш мусобақаларида доим биринчи бўлган.\nУчинчидан, Амир Темур оғир вазнли курашчилар билан майдонга тушишдан чўчимаган. Унда катта шижоат, журъат ва қатъият туйғуси баланд бўлган.\nТўртинчидан, Амир Темур отда жанг қилиш санъатини жуда катта маҳорат билан ўзлаштирган ва бу борада энг оғир машқларни бажариб, моҳир жангчи сифатида ўзини кўрсата билган.\nБешинчидан, Амир Темур сувда сузишда ҳам ноёб маҳорат эгаси бўлган.\nСоҳибқирон 16 ёшида чавандозлик, тирандозлик, найзабозлик, қиличбозлик машғулотларини мукаммал эгаллаган эди.\nСоҳибқироннинг зафарларга тўла ҳаёти, мутлақ ғолиб саркарда сифатидаги ноёб қобилияти, биз учун ҳамиша ўрнак.\nЛейтенант Бобур ЖЎРАЕВ


15 сентябр куни Тошкентдаги “Zeroline” галереяси “Қочиш” (Побег) деб номланган тасвирий санъат кўргазмасида, мамлакатни тарк этган рассом Шуҳрат Бобожон асарларини 16 йилдан сўнг илк бор тақдим этди.\nШуҳрат Бобожон Рассом Музаффар Абдуллаев” портрети\n“Ўша пайтда ҳукуматнинг ҳаракатига мен Тошкентда кўргазма уюштириш билан жавоб бердим. Бугунги кўргазма “Zeroline” галереясида ўтаётган тўққизинчи шундай кўргазмадир”, деди кўргазма тақдимотидан сал олдин “Элтуз” мухбирига интервью берган рассом Вячеслав Охунов.\n“Побег – сўзининг биринчи мазмуни, албатта қочиш – соцреализмдан қочиш, иккинчи маъноси янги ниш ураётган куртакни, кейинги мазмуни эса генерация – келаётган ёш авлодни англатади” дея изоҳлади Вячеслав Оҳунов.\n“60-йиллар стилягалари бўлган Дамир Рўзибоев, Александр Волковлар, марғилонлик Евгений Кравченколар ўз бригадасини тузишганди. У пайтлар джазни севишарди, улар абстракт рангтасвир билан шуғулланишган”, дейди Вячеслав Оҳунов.\n“Кўргазма шу муаллифларни тамсил қилади. Умуман биз ҳукумат ташкилотлари журъат қила олмайдиган йўналишда ишлаймиз.”, деди рассом Вячеслав Оҳунов “Элтуз” мухбирига.\nАйни пайтда Шуҳрат Бобожон “Озодлик” радиосининг Прага студиясида етакчи журналист сифатида фаолият кўрсатмоқда.


Билолхон Тошмирзаев: «Суперлигага мослашиш қийин кечаяпти» — "Турон" футбол клуби\nБилолхон Тошмирзаев: «Суперлигага мослашиш қийин кечаяпти»\nКуни кеча Ўзбекистон Coca-Cola кубоги мусобақасининг 3-тури доирасида «Турон» — «Андижон» (1:0) учрашуви бўлиб ўтди.\nМазкур учрашув якунида ўйиндаги ягона голга ассистентлик қилган иқтидорли ярим ҳимоячи Билолхон Тошмирзаев билан интервью ташкил этдик.\n— Билолхон, «Турон» жорий мавсумдан Суперлигада иштирок этмоқда. Бу чемпионатга жамоанинг мослашиш жараёни қандай кечмоқда?\n— Суперлигага мослашиш жараёни бизда бир оз қийин кечмоқда. Тақвимнинг биз учун ноқулай тушиб қолгани ҳам адаптация жараёнига ўз таъсирини ўтказаяпти. Дастлабки турларданоқ кучли ва номдор жамоалар билан тўқнаш келаётганимиз бизга бир оз қийинчиликни юзага келтирди.\n— Суперлига ва Про-лига ўртасида фарқни қандай изохлайсиз?\n— Бу икки лигалар ўртасидаги фарқ ҳозирга келиб жуда сезиларли даражада деб ўйламайман. Боиси Про-лигада ҳам бир қатор номдор жамоалар иштирок этаяпти. Шахсан ўзимга у қадар ҳам катта фарқ сезилмади.\n— Ўйин давомида кўп дриблинг ишлатасиз. Жаҳон футболидаги идеал сифатида кўрадиган футболчингиз борми? Масалан кимнинг ҳаракатларидан илҳомланасиз?\n— Жаҳон футболида Месси, Неймар ва Эден Азарларнинг ўйинларини кузатиб бораман. Уларнинг майдондагиҳаракатларидан илҳомланаман. Шунингдек уларнинг услубларини ҳам ўзлаштиришга ҳаракат қиламан.\n— «Турон» мухлислари сизни жуда қадрлашади. Уларга қандай тилакларни билдирган ҳамда ваъдалар берган бўлардингиз?\n— «Турон» жамоаси мухлисларини жуда яхши кўраман. Улар стадион трибуналарида жуда фаол ва тартибли мухлислик қилишади. Биз улар учун ғалабаларни тақдим этишга интиламиз. Насиб бўлса мавсумни юқори ўринларда якунлашни мақсад қилганмиз.\n— Бугунги ўйинда киритилган ягона голга ҳаммуаллифлик қилдингиз. Айтингчи, Жасур Хакимовни қулай вазиятда эканини қандай ҳис қилдингиз?\n— Жасурни бош билан яхши ўйнашини билардим. Тўп билан ҳаракатланиб келаётган вақтимда ҳужум чизиғи томон бир лаҳза қараб олдим. Ўшанда Жасур Хакимовни қулай вазиятга чиқиб келаётганини кўрдим ва дарҳол узатмани амалга оширдим. Гувоҳи бўлганингиздек вазият гол билан якунланди.\n— Жамоани олдинда кутиб турган муҳим ўйинлар, яъни «Пахтакор» ва АГМК билан бўлиб ўтадиган ўйинлар ҳақида фикрларингиз қандай?\n— «Пахтакор» ва АГМК кучли жамоалар. Бу жамоаларга қарши бўлиб ўтадиган ўйинларда муносиб ҳаракат қилиб ғалабаларга эришмоқчимиз.\nИсломбек Исмоилов: «Турон» ҳар қандай мусобақада ғолиблик учун курашади»\nЭртага ёшларимиз ўйнайди


ЎзА - Навоий ижодига бағишланди\nНавоий ижодига бағишланди\n10.02.2017 15:02 Чоп этиш версияси\nПойтахтимиздаги “Гулшан” маданият саройида буюк мутафаккир Алишер Навоий ҳаёти ва ижодига бағишланган тадбир бўлиб ўтди.\nУнда буюк шоирнинг ўзбек тили ва адабиёти ривожига қўшган улкан ҳиссаси ҳақида сўз юритилди. Алломанинг умумбашарият мулкига айланган бой маънавий мероси бугун ҳам ёшларни ҳар томонлама баркамол шахс сифатида тарбиялашда муҳим аҳамият касб этади. Зеро, Навоий асарларида юксак маънавият, бурч ва адолат, эзгулик ва гўзаллик каби абадий мавзулар тараннум этилади.\nУчрашувда иштирокчилар томонидан улуғ ижодкорнинг ғазаллари, достонларидан парчалар, ёш шоирларнинг Алишер Навоийга бағишлаб ёзган шеърлари ўқилди.\n– “Фарҳод ва Ширин” достонини катта қизиқиш билан қайта-қайта ўқийман, – дейди 211-умумтаълим мактабининг 9-синф ўқувчиси Сардор Мўминов. – Турли синов ва қаршиликларни бирин-кетин енгган бош қаҳрамонларнинг ички кечинмалари ва интилишлари юксак бадиий маҳорат билан баён этилгани мени ҳайратга солади. Буюк бобомизнинг бебаҳо асарлари бизни ҳамиша илҳомлантириб, эзгулик ва адолатга етаклайди.